text:
1Se konkuwa ani na womba ku khani: Nwu i ku txidyathomba kungako i di ngadi mdotho, kha hambani ni wu i ku txithumi, hambiko i ku nyane wa thomba yotshe. 2A na zumba hahatshi ka va va m'xayisako ni vawoneleti va thomba yakwe, kala kuhoka ditshiku di di nga sikelwa ngu tate wakwe. 3Mbimo yi hi nga ti si nzi kukula, moyani, nathu hi titi fana ni sithumi, hi fumwa ngu sa ha mafuni hawa. 4Mbimo yi txi nga hoka txikhati txa kona, Txizimu txi rumete Mwanana wa txona, a nga velekwa ngu wamsikati, a nga tumela kufumwa ngu Mlayo, 5kufela kuthukunyula avale va nga ti hahatshi ka wona Mlayo, ti to ni nathu hi mana kumaha vanana va Txizimu. 6Ngakuwa mi ku vanana va txona, Txizimu txi rumete timbiluni kwanu Moya wa Mwanana wa txona, awuwa wu kwangulako wutxi: “Abba, Tata!” 7Ngu kota yeto, khu swi u di txithumi, aniko u mwanana. Ngako u ku mwanana, u txidyathomba ngu kateko ya Txizimu. 8Kambe, kale ngu ku ambi ziva Txizimu txa ditshuri, mi khozete sizimu so va i singa sa txilo. 9Aniko konkuwa, ngako mi txi zivako Txizimu, mwendo, ngu mawombelo a tshuko, ngako mi ziwako ngu Txizimu, ti mahisa ku txani kutshumela kambe mi ya ka sa ku ambi na mtamo ni sa wusiwana, mi lava ku ti maha sithumi sa sona kani? 10Ma vekisa khakwati masiku ni mitxima ni tinguva ni malembe. 11Na thava ti to na nda va ni di timisete mikaralo ngu nganu mahala. 12Na mi khongotela, vanathu, ti to mi phinduka mi fana ni nani, kufana ni kuwa nani ni nga phinduka ni txi fana ni nanu. Kha ma ni wonhela ngu ta txilo. 13Ma ti ziva tatinene ti to malwati ma nga ni ninga mbimo ya kuta khata ku mi txhumayela Evhangeli. 14Kambe anu kha ma komba ku ni nyenya mwendo ku ni vengela, hambiko malwati angu i nga ti txiduko kwanu; aniko mi ni amukete kota mtumi wa Txizimu, kota nga Kristu Jesu apune. 15Se konkuwa ku hanini kutsaka kwanu kani? Nguko ni nga mi mahela wufakazi wa ti to, idiku i ti kale kwanu, hambi maso anu nga mi di ma xokote mi txi ni ninga. 16Se konkuwa ni phindukile ni txi maha mlala kwanu, nguko ni nga mi gela ditshuri kani? 17Vathu vale vamwane va mi khutalelako, kukhutala ku va ku nako ngu nganu hi nga ka ditshuri; ati va lavako txona ngu ku mi hambanisa ni nani, kasiku anu mi khutalela vona. 18Aniko ati i ku tona, khutalelani wunene yotshe mbimo, mi nga maheni wunene tsena ngu kuva ni di hafuhi ni nanu. 19Vanavangu, na pandiseka tatinene ngu nganu, kufana ni wamsikati wu a lumwako ngu kulava kuhefemula, kala kuza txiemo txa Kristu txi txi woneka hagari kwanu. 20Ni ti navela kumaneka ni di konkheyo kwanu, kasi kuwombawomba ni nanu ngu yimwane nzila, ngukusa kha ditshuri na karateka ngu nganu. 21Anu mi lavako kufumwa ngu Mlayo, hingani ni gela, mwendo ma ti ziva ti Mlayo wu wombako tona kani? 22Ngukusa Mlayoni ku bhatwe ti to Abrahamu a velekile vanana vambidi va mazambi; mmweyo a velekile ni msikati wu i nga ti khumbi, mmwane a velekile ni msikati wu wo tekana nayo, i nga ti singa khumbi. 23Se mwanana wa msikati wule wa khumbi a velekilwe ngu kuranda ka nyama, kasi mwanana wa wule wo tekwa a velekilwe ngu kota ya txithembiso. 24Ahawa kuna ni txidinganiso; vavasikati vava, kunene, nzitumelelano sa simbidi: Txitumelelano txo khata ngu txi txi khukhelako Sinayi; ngu txi txi velekako vanana va wukhumbi: I Hagari. 25Se Hagari i mmango wa Sinayi, ditikoni ka Arabhiya; ene njifananiso txa Jerusalema wa konkuwa, a manekako wukhumbini kumweko ni vanana vakwe. 26Aniko Jerusalema wa nzumani, eyo a khululekile, ngene i ku mame wathu, 27nguko ti bhatwe va txi: “Tsaka, awe txifule, awe u ku singa ni vanana;peka mkulungwane wa litsako, awe u si ziviko kulumwa ka kuveleka; ngukusa mbavangi ngutu vanana va wule a nga lekwa,kupinda va wule a ku ni mwamna.” 28Kasi anu, vanathu, kufana ni Isaake, nanu mi vanana va txithembiso. 29Aniko, kufana ni txikhati txa kale awule wo velekwa ngu kuranda ka nyama a nga titi vengela wu a nga velekwa ngu Moya, i ngadi toneto kala ni nyamsi. 30Kambe mibhalo yi womba txani kani? Yi womba ti to: “Tovela msikati wa khumbi ni mwanana wakwe, nguko mwanana wa khumbi kha nambi dya thomba kumweko ni mwanana wa wule wo tekwa.” 31Ngu toneto, vanathu, athu kha hi nga vanana va wule wa khumbi, aniko hi vanana va wule wo tekwa.
Copyright
Learn More


c: text/html

text:
1Mwama moyo nya gupwani khu Ananiya ni mwangadzi waye Safira, a di rengisa gipeto; 2aholu, na pwanane ni mwangadzi waye a di siha gipandre nya tengo nya dzitsapawu a nga rengisa khidzo, a gu dzega edzi dzi nga tshala a gu ya dzi vega migondroni ya vapostoli. 3Khavbo avbo, Pedro a di mu wudzisa khuye: "Ananiya, khu ginani u nga dzumela Sathane a tadza monyo wago, u gu liphela Liphuvbo nya gu Age, u gu siha dzimbe dzitsapawu u nga rengisago khidzo gipeto? 4U sigu rengisi, ina gi di si gu lumbi gani? Ahati olu u gi rengisidego khu gudzina gwago, khu ginani u nga diga gu khala ni dzitsapawu dzakone, u dzi thumisa guhaladza gwago? Khu ginani u hungidego makungu yoyo monyoni gwago? Khwa liphela vathu, u di liphela Nungungulu." 5Na pwide magana yaya Ananiya a di thega vbavbatshi a sala afa. Khavbo avbo, vatshavbo va nga mapwago mahungu yaya, va di khala hwanga. 6Ma di khuga madzaha ma fenengedza girumbi gyaye, ma duga nagyo ma ya dzinga. 7Na gu vbindrile gipimo nya dziora dzitharu, a di bela ngadza Ananiya, nyamba siti esi si nga dugelelago. 8Khavbo avbo, Pedro a di mu wudzisa khuye: "Nga nyi embela, khuye oyu tengo mu nga rengisa khuye gipeto, gani?" Uye a di hakha khuye: "Ina, khuye." 9Pedro a di engedza a ganela khuye: "Khu ginani mu nga pwananago mufela gu pfhadza Liphuvbo la Pfhumu? Yingisa, mwanyatunu, sikingo sa vale va wuyago khiyo va nga ya dzinga mwama wago. Va na gu rwala nuwe." 10Gikhati gyogyo nyamayi a di thega vbavbatshi migondroni ya Pedro afa. Na ma bede madzaha, ma di mu dzega ma ya mu dzinga vbafuvbi ni mwama waye. 11Vathu vatshavbo nya vakhodwa ni vatshavbo vathu va nga pwa mahungu nya silo sesi va di tala khu hwanga ni guthuruga. 12Siwonegiso ni siliwugiso nya singi si di girwa vbakari nya vathu khu mandza nya vapostoli. Va di gu olovela gutshangana vatshavbo khu monyo moyo vbanyangwatunu ya Salomoni. 13Aholu vambe vathu va di si tiyeli gu patana navo; ambari ulo, vathu va di gu va rungudza ngudzu. 14Tsawa nya vakhodwa wu di gu engedzelana gu dandra, vama ni vanyamayi va di gu bela tsawani ga Pfhumu. 15Va di dzega vadwali va gu va rwala khu mathatho mu dzindzilani, gasi gikhati Pedro a vbindrago va kuhwe khu mwedzi waye. 16Vathu nya vangi va di guta khu madhoropani ya vbafuvbi ni Jerusalema va resa vadwali ni vathu nya gusaniswe khu maphuvbo nya guvivbe. Vatshavbo va di hawulugiswa. 17Khavbo avbo, khongolo nya vaphasi nya mhamba ni vatshavbo vale a hengelago navo, va lumbago tsawa nya vasadhusi, va di tala khu lidiwo, 18va mola vapostoli va gu va thela pasoni. 19Aholu girumwa gya Nungungulu gi dita ni wutshigu gita tula malimba nya lipaso, gi gu duga navo vbavbandze, gi va embela khigyo: 20"Indrani Nyumbani ga Nungungulu mu ya tshumayela vathu khu mavbanyelo yaya nya maphya." 21Na va pwide silo sesi, va di bela Nyumbani ga Nungungulu ni marandragugya va phela gu hevbudza. Na vbohile Muphasi nya khongolo ni ava a nga bani ari navo, va di ramba madhota ni manganagana yatshavbo ya na Israeli, va gu rumela gu ya dzega Vapostoli pasoni, gasi gu ta va lamula. 22Aholu, dzindruna na dzi hongode, dzi di ya va hamuga pasoni, dzi wuya dzita bika khidzo: 23"Hi di ya mana malimba na ma khothidwe gwadi, masotshwa mari malangani yawe, aholu, na hi tude, kha ha mana muthu." 24Na va pwide magana yaya, muthangeli nya Nyumba ya Nungungulu gumogo ni vakhongolo nya vaphasi nya mhamba, va di liwuga ngudzu va gu dzi wudzisa avo vamune khavo:"Gu na bani ari ginani silo sesi." 25Khavbo avbo gu di vboha muthu a nga resago mwango nya gukhuye, vama mu nga va thelani pasoni, vomo Nyumbani ga Nungungulu va hevbudza vathu. 26A di hongola muthangeli nya Nyumba ya Nungungulu ni dzindruna dzaye va ya va dzega nyamba va gurumedza khu tshivba, kholu va di gu thava gu pfarwa khu siwindri khu vathu. 27Na va residwe va ta vegwa vbakari nya madhota, muphasi nya khongolo a di va wudzisa khuye: 28"Ethu hi mi himbedzedeni khu tshivba guhevbudza khu lina lolo, aholu enu mu tadzile Jerusalema khu sihevbudzo sanu, gambe mwa gu vbweta gu hi ninga nandru khu gufa nya muthu yoyu." 29Aholu, Pedro ni vapostoli va di hakha khavo: "Hi fanede gu yingela Nungungulu guvbindra gu yingela vathu. 30Nungungulu wa vakokwe vathu wusile Jesu khu ga vafudego, oyu enu mu nga mu songa mu mu khokhothela vbagihambanotunu. 31Nungungulu rungudzile Jesu a mu gira Pfhumu ni Muvbanyisi, afela gu ninga guvbindrugedza mavbanyelo ni gutsetseledwa sighoho sanana sa na Israeli. 32Ethu hi guromo avba hi dzifakazi nya silo sesi gumogo ni Liphuvbo nya gu Age, eli Nungungulu a ningago vatshavbo vale va mu yingelago." 33Na va pwide esi, va di dzi hodzedzela khu wuvi, va gu hunga makungu nya gu va songe. 34Khavbo avbo, moyo nya mufarisi, nya gupwani khu Gamaliyeli adiri muhevbudzi nya Nayo, a nga bani a gu ningwa githawo khu vathu vatshavbo, a di khuga a ema a ruma gu duswa vapostoli vbavbandze gipimwana. 35A di ganela ga madhota khuye: "Va na Israeli, dzi woneleni khu esi mu vbwetago gu gira ga vathu vava! 36Khu matshigu ya hwane manegide mwama nya gupwani Teodasi a nga bani a gu dzi randra khongolo, khu magirelo yoyo, a di gu landredwa khu gipimo nya magumi mana mazana vama, hwane nya gu na songidwe, vapizane vaye vatshavbo va di phalalega; satshavbo si guvbela furi avbovbo. 37Khu hwane a dita Judha, mugalilewu, khu matshigu nya gilovela. Uye nuye a di landredwa khu vathu nya vangi, aholu a di songwa. Vale va nga bani va gu mu landrela va di phalalega. 38Khu yangu mawonelo nyari kheni, hongoleni hi va dige vathu vava nyamba va gira gilo. Va tshuleni va hongole, kholu thumo yoyu, wa gu bani wuri wa gu khugela mapimoni nya vathu wu na hegisa khu gufuva. 39Aholu wa gu bani wuri thumo wa Nungungulu, gima, kha mu na wu kodza gu wu fuvisa; gambe mu na manega na mu gu dwana ni Nungungulu." Va di dzumela mawonelo ya Gamaliyeli. 40Na va ranide vapostoli va di va kwamula va gu va laya gumba ganela gambe khu lina la Jesu. Khavbo avbo, va di va tshula. 41Vapostoli va di duga khu phathani na va tade khu gunengela, kholu Nungungulu a di va ningile wuhigo nya gusaniswe khu kota nya lina la Jesu. 42Va di si garali khu gu hevbudza matshigu yatshavbo Nyumbani ya Nungungulu ni dzidrangani, ni gu huwelela mahungu yadi nya gupwani Jesu khuye Kristo.
Copyright
Learn More

robotstxt: allowed

filter: keep


text:
Timbhoni Ta Yehovha Ti Ya eMahlweni Ni Ntirho Wo Aka
Timbhoni ta Yehovha ta mpfampfarhuta, ti aka ni ku khathalela miako ya tona ya magidi emisaveni hinkwayo. Vona ndlela leyi vatirhi va ku tirhandzela va tirhaka hi vun’we ha yona eka ntirho lowu wa misava hinkwayo hambileswi va humaka ematikweni yo hambanahambana naswona va nga vulavuriki ririmi leri fanaka.
DYONDZA SWO TALA
Ha Yini Ku Akiwa Tiholo Ta Mfumo Ta Timbhoni Ta Yehovha Naswona Ti Akiwa Njhani?
Ha yini miako ya hina ya vugandzeri yi vitaniwa Tiholo ta Mfumo? Kuma leswi engetelekeke malunghana ni ndlela leyi miako leyi, leyi nga durhiki yi ma pfunaka ha yona mavandlha ya hina.


text:
Langutelo Ra Bibele
Xana Swa Vuyerisa Ku Bombisa Rifuwo?
“Ku ambala bokati yo durha kumbe swiambalo swo durha swi nga endla leswaku munhu loyi a titekaka a nga ri nchumu a sungula ku titlhoma tinsiva a ku, ‘A ndzo va munhu ntsena, loko u nga ndzi tshembi, languta vito ra swiambalo leswi ndzi swi ambaleke!’”—Mutivi wa mianakanyo Claytor D. Mason.
VANHU van’wana va bombisa swiambalo swa vona swo durha kumbe swilo swin’wana swa mavayivayi hi xikongomelo xo lava ku xiximiwa. Hi xikombiso, xihloko xin’wana xa phepha-hungu ra The Washington Post xi vula leswaku etikweni rin’wana ra le Asia, “vanhu lava ha ku fuwaka lava rhandzaka swilo swa manyunyu swo tanihi minkwama yo hakarha leyi humaka eFurwa, timovha letitsongo leti fambaka hi rivilo lerikulu ta le Italy swin’we ni swilo swin’wana swo tala, va rhandza ku bombisa [rifuwo ra vona].”
Entiyisweni, a swi bihanga ku titlonya hi mali leyi u yi dzukeleke nyuku. Bibele yi ri: “Munhu un’wana ni un’wana u fanele a dya, kunene a nwa, a kuma leswinene entirhweni wakwe hinkwawo wa matimba. I nyiko leyi humaka eka Xikwembu.” (Eklesiasta 3:13) Kambe xana i vutlhari ku bombisa rifuwo ra hina? Bibele yi ri yini hi mhaka leyi?
“N’wankumi U Ni Vanghana Lavo Tala”
Loko van’wakumi kumbe lava tiendlaka onge va fuwile va bombisa swilo leswi va nga na swona, va nga tikokela vanghana va njhani? Bibele yi hi pfuna ku kuma nhlamulo ya xivutiso lexi, eka xivuriso lexi vulavulaka hi mboyamelo wa munhu: “Xisiwana a xi tsakeli hi munhu, hambi va ri vaakelani va xona, kasi n’wankumi u ni vanghana lavo tala.”—Swivuriso 14:20, Bibele—Mahungu Lamanene.
Xivuriso lexi xi vula leswi: “Vanghana lavo tala” va n’wankumi kahle-kahle a hi vanghana vakwe kambe i va rifuwo rakwe. Ku fana ni mavulavulelo ya vona ya ku titlhoma tinsiva, vunghana bya vona bya ku tiendlisa byi kuceteriwa hi vutianakanyi. Bibele yi vula leswaku mavulavulelo yo tano i ‘vuxisi lebyi susumetiwaka hi ku navela,’ kumbe makwanga.—1 Vatesalonika 2:5.
Kutani tivutise, ‘Ndzi lava vanghana va muxaka muni? Xana ndzi lava vanghana lava ndzi rhandzaka hikwalaho ka swilo leswi ndzi nga na swona kumbe vanghana va ntiyiso lava ndzi rhandzaka hikwalaho ka leswi ndzi nga xiswona?’ Bibele yi vula leswaku mahanyelo ya hina ma nga hoxa xandla eka muxaka wa vanghana lava hi tikokelaka vona.
“Vutlhari Byi Ni Lava Va Titsongahataka”
Xiphiqo xin’wana lexi vangiwaka hi ku bombisa rifuwo xi hlamuseriwe kahle eka rungula ra le Bibeleni leri vulavulaka hi Hosi Hezekiya, loyi a a tshama emutini wa khale wa Yerusalema. Siku rin’wana Hezekiya u kombe vatirhela-mfumo lava humaka eBabilona “hinkwaswo leswi a swi kumeka exumeni xakwe.” A swi kanakanisi leswaku rifuwo rakwe ro tala ri va hlamarisile vaendzi volavo. Hambiswiritano, swi nga ha endleka leswaku rifuwo rero ri tlhele ri pfuxa moya wa makwanga etimbilwini ta vona. Endzhaku ka loko vaendzi volavo va tlhelele eBabilona, Esaya muprofeta wa Xikwembu u byele Hezekiya hi xivindzi leswaku siku rin’wana xuma xakwe hinkwaxo a xi “ta rhwariwa [xi] yisiwa eBabilona.” A ku nga ta siyiwa nchumu. Marito wolawo ma hetisekile! Endzhakunyana ka malembe, Vababilona va tlhele va ya eYerusalema kutani va teka rifuwo hinkwaro ra ndyangu wa Hezekiya.—2 Tihosi 20:12-17; 24:12, 13.
Ninamuntlha, vanhu lava bombisaka rifuwo ra vona va nga ha va ekhombyeni ro tekeriwa rona hinkwaro kumbe rin’wana ra rona. Xiviko xin’wana xa vugevenga ni vuhlayiseki xa le Mexico xi te: “Ku bombisa rifuwo eDorobeni ra Mexico swi koka makhamba. Ku ambala swin’wetsin’wetsi swo durha, tiwachi ni ku humesa mali yo tala swi koka mahlo ya vanhu swi nga fanelanga.” Hakunene swa pfuna ku yingisa xitsundzuxo xa Bibele xa leswaku munhu “a nga tshuki a tikurisa hi” rifuwo rakwe. (Yeremiya 9:23) Swivuriso 11:2 yi ri: “Vutlhari byi ni lava va titsongahataka.”
Langutisa Timfanelo Letinene Eka Van’wana
Munhu loyi a titsongahataka u tsakela timfanelo letinene ni vuswikoti bya van’wana ematshan’weni yo va ni moya wa vutianakanyi wa leswaku ‘languta mina ntsena.’ Vafilipiya 2:3 yi ri: “Mi nga endli nchumu hi moya wa ku tirhandza, kumbe hi ku tidzunisa hi swa hava, kambe un’wana ni un’wana a a titsongahate eka van’wana, a nga anakanyi leswaku wa va tlula hi vunene.” (Bibele—Mahungu Lamanene) Kasi Vagalatiya 5:26 yi ri: “Hi nga tshuki hi tikurisa, hi pfuxa ku phikizana, hi va ni mona eka van’wana.”
Xana ndzi lava vanghana lava ndzi rhandzaka hikwalaho ka swilo leswi ndzi nga na swona kumbe lava ndzi rhandzaka hikwalaho ka leswi ndzi nga xiswona?
Hilaha ku fanaka, vanhu lava nga ni vutlhari bya Xikwembu va swi tiva leswaku vunghana bya ntiyiso byi va kona loko vanhu va kona va xiximana va tlhela va nga vi na vutianakanyi naswona vunghana byo tano a byi fi loko rifuwo ri dzudzeka. Ematshan’weni ya sweswo, bya tiya swinene loko nkarhi wu ya wu famba. Swivuriso 17:17 yi ri: “Nakulorhi wa ntiyiso u ni rirhandzu nkarhi hinkwawo.” Ku tlula kwalaho, munhu wo tlhariha u tikarhatela ku tsakisa Xikwembu. Wa swi tiva leswaku Xikwembu a xi tsakisiwi hi ku languteka ka le handle kambe xi languta “munhu la nge xihundleni wa mbilu,” ku nga leswi hi nga swona endzeni. (1 Petro 3:4) Hikwalaho, u tirha hi matimba leswaku a hlakulela timfanelo leti tsakisaka leti hlamuselaka leswi Bibele yi swi vitanaka “vumunhu lebyintshwa.” (Vaefesa 4:24) Tin’wana ta timfanelo teto ti boxiwa eka Mikiya 6:8 leyi nge: “Xana Yehovha u kombela leswaku u n’wi tlherisela yini, loko ku nga ri ku kombisa vululami ni ku rhandza musa ni ku titsongahata loko u famba ni Xikwembu xa wena?”
Emisaveni ya namuntlha, vanhu a va swi tekeli enhlokweni ku titsongahata kambe sweswo a swi va hlamarisi vanhu lava dyondzaka Bibele. Ha yini? Hikuva loko Bibele yi vulavula hi ‘masiku yo hetelela,’ yi profete leswaku vanhu vo tala a va ta va ni “makwanga, lava tikurisaka, . . . lava titivaka . . . ni lava tikukumuxaka hi ku tinyungubyisa.” (2 Timotiya 3:1-5, Bibele ya Good News Translation) Kutani vanhu lava bombisaka rifuwo ra vona va titwa va ntshunxekile swinene ku bombisa ha rona exikarhi ka vanhu vo tano. Hambiswiritano, Xikwembu xi hi khutaza leswaku hi “tihambanisa ni vanhu vo tano,” hikuva hi nga tshuka hi fana na vona.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Matewu 2:1-23
2 Endzhaku ka loko Yesu a velekiwile eBetlehema+ wa Yudiya emasikwini ya Heroda+ lowa hosi, waswivo, vangoma+ va swilo swa le mpfhukeni lava humaka etindhawini ta le vuxeni va ta eYerusalema,2 va ku: “U kwihi loyi a nga velekeriwa ku va hosi+ ya Vayuda? Hikuva hi vone nyeleti+ ya yena loko hi ri evuxeni, kutani hi tele ku ta n’wi nkhinsamela.”3 Loko Hosi Heroda a twa leswi, a karhateka, ni muti hinkwawo wa Yerusalema wu karhateka swin’we na yena;4 loko a hlengelete hinkwavo vaprista lavakulu ni vatsari va tiko, a sungula ku va vutisisa laha Kreste a a ta velekeriwa kona.5 Va ku eka yena: “EBetlehema+ wa Yudiya; hikuva swi tsariwe tano hi ku tirhisa muprofeta,6 ‘Wena Betlehema+ wa tiko ra Yuda, hakunene a wu muti lowu nga nyawuriki nikatsongo exikarhi ka valawuri va Yuda; hikuva eka wena ku ta huma la lawulaka,+ la nga ta risa+ vanhu va mina, ku nga Israyele.’”7 Heroda a vitanela vangoma va swilo swa le mpfhukeni exihundleni kutani a kumisisa hi vukheta eka vona nkarhi wa ku humelela ka nyeleti;8 hiloko a va rhuma eBetlehema, a ku: “Fambani mi ya lava n’wana lontsongo hi vukheta, naswona mi vuya mi ta ndzi vikela loko mi n’wi kumile, leswaku na mina ndzi ta ya n’wi nkhinsamela.”+9 Loko va twe leswi hosi yi swi vuleke, va khoma ndlela; kutani waswivo, va rhangeriwa hi nyeleti leyi va yi voneke loko va ri evuxeni,+ yi fika yi yima ehenhla ka laha n’wana lontsongo a a ri kona.10 Kuteloko va vona nyeleti, va tsaka swinene.11 Kutani loko va nghena endlwini, va vona n’wana lontsongo a ri na Mariya mana wakwe, va wela ehansi, va n’wi nkhinsamela. Va tlhela va pfula xuma xa vona kutani va n’wi ha tinyiko ta nsuku, murhi wa risuna ni mira.12 Hambiswiritano, leswi Xikwembu a xi va lemukisile+ enorhweni leswaku va nga vuyeli eka Heroda, va tlhelela etikweni ra vona hi ndlela yin’wana.13 Loko va tlherile, waswivo, ntsumi+ ya Yehovha yi humelela hi norho eka Yosefa, yi ku: “Pfuka, teka n’wana lontsongo ni mana wakwe u balekela aEgipta, u tshama kona kukondza ndzi humesa rito; hikuva ku nga ri khale Heroda u ta lavisisa n’wana lontsongo leswaku a n’wi dlaya.”14 Kutani a pfuka, a teka n’wana lontsongo ni mana wakwe nivusiku, a suka a ya aEgipta,15 a tshama kona kukondza Heroda a fa, leswaku ku hetiseka+ leswi nga vuriwa hi Yehovha hi muprofeta wakwe, a ku: “Ndzi vitane n’wana wa mina a huma aEgipta.”+16 Kutani Heroda, loko a vona leswaku vangoma va swilo swa le mpfhukeni va n’wi tlhariherile, a fikeriwa hi vukarhi lebyikulu, kutani a lerisa leswaku ku ya dlayiwa vana hinkwavo va vafana eBetlehema ni le migangeni hinkwayo ya wona, lava sukelaka eka malembe mambirhi hi vukhale ku ya ehansi, hi ku ya hi nkarhi lowu a nga wu kumisisa hi vukheta eka vangoma+ va swilo swa le mpfhukeni.17 Kutani ku hetiseka leswi nga vuriwa hi Yeremiya lowa muprofeta, a ku:18 “Ku twakale rito eRhama,+ ku rila ni ku kalakala lokukulu; a ku ri Rahele+ a rilela vana vakwe, naswona a a nga lavi ku chaveleriwa, hikuva a va ha ri kona.”19 Loko Heroda a file, waswivo, ntsumi ya Yehovha yi humelela hi norho+ eka Yosefa aEgipta20 kutani yi ku: “Pfuka, teka n’wana lontsongo ni mana wakwe, u khoma ndlela u ya etikweni ra Israyele, hikuva lava a va lava moya-xiviri wa n’wana lontsongo va file.”21 Kutani a pfuka, a teka n’wana lontsongo ni mana wakwe, a ya etikweni ra Israyele.22 Kambe loko a twa leswaku Arkelawusi i hosi ya Yudiya ematshan’weni ya tata wakwe Heroda, a chava ku ya kona. Tlhandlakambirhi, loko Xikwembu xi n’wi lemukisile enorhweni,+ a suka a ya etikweni ra Galeliya,+23 kutani a fika a tshama emutini lowu vuriwaka Nazareta,+ leswaku ku hetiseka leswi nga vuriwa hi ku tirhisa vaprofeta: “U ta vuriwa Munazareta.”+


text:
Xana Yesu U Pfuxiwe A Ri Ni Miri Wa Nyama Kumbe Wa Moya?
Nhlamulo ya Bibele
Bibele yi vula leswaku Yesu ‘u dlayiwe a ri wa nyama, kambe a hanyisiwa a ri wa moya.’
Marito ya Yesu ma kombise leswaku a a nga ta pfuxiwa a ri ni miri wa nyama. U vule leswaku a a ta nyikela ‘nyama yakwe hikwalaho ka vutomi bya misava,’ tanihi nkutsulo eka vanhu. (Yohane 6:51; Matewu 20:28) Loko a lo tlhela a pfuxiwa a ri ni miri wa nyama, nkutsulo a wu nga ta tirha. Kambe leswi a swi nga ta humelela, hikuva Bibele yi vula leswaku u nyikele hi nyama ni ngati yakwe “kan’we swi helela kwalaho.”—Vaheveru 9:11, 12.
Loko ku ri leswaku Yesu u pfuxiwe a ri ni miri wa moya, vadyondzisiwa vakwe va swi kotise ku yini ku n’wi vona?
Swivumbiwa swa moya swa swi kota ku hundzuka vanhu va nyama. Hi xikombiso, tintsumi leti endleke sweswo enkarhini lowu hundzeke ti tlhele ti dya ni ku nwa ni vanhu. (Genesa 18:1-8; 19:1-3) Hambiswiritano, a a ta ha ri swivumbiwa swa moya naswona a ti swi kota ku siya miri ya tona ya nyama.
—Vaavanyisi 13:15-21.
Endzhaku ka loko Yesu a pfuxiwile, u tlhele a va ni miri wa nyama swa xinkarhana, hilaha tintsumi ti endleke hakona enkarhini lowu hundzeke. Kambe tanihi xivumbiwa xa moya, a a swi kota ku humelela ni ku nyamalala hi ku hatlisa. (Luka 24:31; Yohane 20:19, 26) A a nga humeleli hi xivumbeko lexi fanaka minkarhi hinkwayo. Hambi ku ri vanghana vakwe lavakulu, va n’wi xiye ntsena hileswi a swi vuleke kumbe ku swi endla.
—Luka 24:30, 31, 35; Yohane 20:14-16; 21:6, 7.
Loko Yesu a humelela eka muapostola Tomasi, a a ri ni miri lowu nga ni swivati. U endle leswi leswaku a tiyisa ripfumelo ra Tomasi, tanihi leswi a nga tshembi leswaku Yesu u pfuxiwile.
—Yohane 20:24-29.
DYONDZA SWO TALA
Yesu Kreste I Mani?
Kuma leswaku ha yini Yesu a file. Leswi nkutsulo wu nga swona ni leswi Yesu a swi endlaka sweswi.
Hi Xihi Xikongomelo Xa Ku Vuya Ka Kreste?
Hi xihi xikongomelo xa ku vuya ka Kreste? Xana u ta vuya hi xivumbeko xa njhani naswona u ta endla yini?


text:
Ku Pfuna Vanhu Lava Nga Voniki eAfrika
Ematikweni man’wana lama ha hluvukaka, vanhu lava nga voniki a va na wona malunghelo lama fanaka ni ya vanhu van’wana lava nga voniki va le matikweni man’wana. Minkarhi yin’wana vanhu van’wana a va na mhaka na vona naswona a va pfuniwi hi swiphiqo leswi va langutanaka na swona leswi vanhu lava vonaka va swi tekaka swi ri leswi tolovelekeke. Hi xikombiso, swi nga ha va tikela ku ya xava swakudya exitolo, ku khandziya bazi swin’we ni ku tirhisa mali. Swi nga tlhela swi va tikela ni ku hlaya. Van’wana va vona a va swi koti ku hlaya minkandziyiso ya Braille. Hambiloko va swi kota, swi nga ha va tikela ku kuma minkandziyiso hi ririmi ra vona.
Timbhoni ta Yehovha ti ni malembe yo tlula 100 ti ri karhi ti kandziyisa minkandziyiso leyi sekeriweke eBibeleni ya vanhu lava nga voniki. Leswaku minkandziyiso ya Braille yi kumeka hi Xichichewa, ku nga ririmi ra le Malawi, Timbhoni ta ha ku rhumela rhavi ra le Malawi michini leyi humaka eNetherlands yo gandlisa ni yo hlanganisa minkandziyiso.
Leo, loyi a nga ni ntokoto eku kandziyiseni ka minkandziyiso ya Braille, u suke erhavini ra Timbhoni ta Yehovha ra le Brazil a ya eMalawi. U letele vanhu va ntlhanu leswaku va kota ku tirhisa michini ni progreme ya khompyuta leyi endliweke hi Timbhoni leswaku yi hundzuluxela marito ma va hi xivumbeko xa Braille. Progreme leyi yi kota ku hundzuluxela rungula ri va hi Braille ya Xichichewa. Leswaku progreme leyi yi kota ku hundzuluxela, lava va yi tirhisaka va fanele va endla leswaku marito ya Xichichewa ma fambisana ni marito ya Braille ya Xichichewa. Kutani progreme yi nga hundzuluxela rungula ri va hi Braille yi tlhela yi cinca xivumbeko xa nkandziyiso leswaku vanhu lava nga voniki va kota ku wu hlaya hi ku olova. Twana leswi van’wana lava tshamaka eMalawi va swi vuleke hi minkandziyiso ya vona ya Braille.
Munyaradzi, i wansati la nga voniki loyi minkarhi yin’wana a haxaka nongonoko wa yena eka xiya-ni-moya. U tlhela a heta tiawara ta 70 n’hweti na n’hweti a ri karhi a dyondzisa van’wana Bibele. U te: “Khale a ndzi kuma minkandziyiso ya Braille hi Xinghezi kambe loko ndzi yi kume hi ririmi ra manana swi ndzi khumbe mbilu. Ndzi khensa matshalatshala ya Timbhoni-kulorhi yo hi pfuna leswaku hi kuma minkandziyiso ya Braille hi ririmi ra hina. Leswi swi kombisa leswaku a hi rivariwanga naswona hi tekiwa hi ri va nkoka.”
Francis, i Mbhoni leyi tshamaka en’walungu wa Malawi. Tanihi leswi a nga voniki, a a tshembele eka vanhu van’wana leswaku va n’wi hlayela. Loko a kuma minkandziyiso yakwe ro sungula ya Braille hi Xichichewa, u tivutisile: “Xana ndzo lorha? Leswi swa tsakisa!”
Loyce, a nga voni naswona i muchumayeri wa nkarhi hinkwawo. U pfune vanhu va 52 leswaku va va ni vutomi lebyinene. Njhani? U tirhisa minkandziyiso ya Braille ku dyondzisa vanhu lava vona va tirhisaka minkandziyiso leyi printiweke, leyi hinkwayo yi kandziyisiwaka hi Timbhoni ta Yehovha.
Leo, muleteri wa le Brazil loyi ku vulavuriweke hi yena eku sunguleni, u te: “Swa ndzi tsakisa ku nyika vanhu minkandziyiso ya Braille leyi sekeriweke eBibeleni swin’we ni ku vona ndlela leyi va tsakeke ha yona loko va yi kuma hi ririmi ra vona. Vo tala va vona va kombise ku khensa eka Yehovha swin’we ni ntsako hileswi va kotaka ku lunghiselela minhlangano ya Vukreste ni ku chumayela hi yona. Sweswi va kota ku tihlayela ni ku va ni dyondzo ya vona vini. Va nga swi kota ku pfuna mindyangu ya vona leswaku yi kula hi tlhelo ra moya. Minkandziyiso leyi yi va pfuna leswaku va va vanghana va Yehovha.”
DYONDZA SWO TALA
Vito Ra Xikwembu Ri Twarisiwa Hi Xiswahili
Vona ndlela leyi vito ra Xikwembu, ku nga Yehovha ri veke kona eBibeleni ya Xiswahili.
Xana U Nga Swi Kota Ku Vona Xikwembu Lexi Nga Vonakiki?
Twana leswaku u nga ma tirhisa njhani ‘mahlo ya mbilu ya wena.’


text:
BIBELE YI HUNDZULA VUTOMI BYA VANHU
“Yehovha A Nga Ndzi Rivalanga”
LEMBE RO VELEKIWA: 1922
TIKO: SPAIN
MATIMU YAKWE: MUFUNDHISI
VUTOMI BYA MINA:
Ndzi velekiwe endhawini leyi vanhu va kona a va nga fuwanga ngopfu eBilbao, le n’walungwini wa Spain. A ndzi ri n’wana wa vumbirhi eka vana va mune. Ndyangu wa ka hina a ku ri Makhatoliki lama tinyiketeleke naswona siku ni siku a ndzi ya eka Masa. Loko ndzi ri ni malembe ya 23, ndzi ve mudyondzisi—ku nga ntirho lowu a ndzi wu rhandza naswona ndzi heteke malembe ya 40 ndzi ri karhi ndzi tirha wona. Eka tidyondzo tin’wana, a ndzi tibuma hi ku dyondzisa vukhongeri bya Khatoliki naswona nimadyambu a ndzi va mufundhisi—laha a ndzi letela vanhwanyana ku dya xilalelo ro sungula.
Endzhaku ka malembe ya 12 ndzi ri karhi ndzi tiphina evukatini, ndzi ve noni kutani ndzi sala ni vana va mune va vanhwana lava a ndzi fanele ndzi va khathalela. A ndzi ri ni malembe ya 33 ntsena! Ndzi ringete ku kuma nchavelelo ekerekeni ya mina ya Khatoliki, kambe a ndzi ri ni swivutiso swo tala leswi a ndzi tshamela ku tivutisa swona. A ndzi tivutisa leswi: ‘Ha yini vanhu va hambeta va fa loko ku ri hileswaku Kreste u hi ponisile? Ha yini hi khongelela Mfumo wa Xikwembu leswaku wu ta loko ku ri hileswaku vanhu vo lulama va ya etilweni?’ Nakambe a ndzi tivutisa leswi: ‘Loko ku ri hileswaku loko hi fa Xikwembu xa hi avanyisa, ha yini enkarhini lowu taka hi ta suka etilweni, hi ya epagatori kumbe etiheleni leswaku hi ya avanyisiwa ro hetelela?’
Swivutiso sweswo ndzi swi vutise vaprista van’wana lava ndzi hlanganeke na vona. Un’wana wa vona u ndzi hlamule a ku: “A ndzi swi tivi. Vutisa bixopo. Ha yini u fanele u karhateka? U pfumela eka Xikwembu, a hi swona ke? Swi tshike swi hundza!” Kambe ndzi hambete ndzi lavisisa tinhlamulo ta swona. Eku heteleleni, ndzi ye eka tidyondzo leti a ti dyondzisiwa hi Majesuit, Mapentekosta ni Magnostic. Kambe ku hava ni un’we loyi a a ri ni tinhlamulo leti enerisaka ta swivutiso swa mina.
NDLELA LEYI BIBELE YI HUNDZULEKE VUTOMI BYA MINA HA YONA:
Loko ndzi ri ni malembe ya va-60, xinhwanyetana lexi nga ni malembe ya nkombo xi ndzi rhambile leswaku ndzi ya eminhlanganweni ya Timbhoni ta Yehovha. Leswi ndzi swi voneke ni ku swi twa swi ndzi tsakisile, kambe hikwalaho ka leswi a ndzi tshama ndzi khomekile, hi nkarhi wolowo a ndza ha yanga emahlweni ndzi ti hlanganisa ni Timbhoni. Endzhaku ka malembe mambirhi, mpatswa lowu nga Timbhoni lowu vuriwaka Juan na Maite wu fike ekaya ka mina. Ku ringana tin’hweti tinharhu, hi ve ni bulo ra swivutiso ni tinhlamulo, leri eku heteleleni ri endleke leswaku hi va ni dyondzo ya Bibele.
A ndzi yi langutela hi mahlo-ngati dyondzo yin’wana ni yin’wana ya Bibele! Ndzi kambisise swilo hinkwaswo leswi a ndzi swi dyondza hi vurhon’wana, ndzi tirhisa vuhundzuluxeri byinharhu bya Bibele ku tiyisekisa leswaku Timbhoni ta Yehovha a ti dyondzisa ntiyiso. Ndzi hatle ndzi swi xiya leswaku a ndzi ri eka vukhongeri lebyi pfilunganyaka ku ringana makume ya malembe. Ndzi vone ku hambana lokukulu exikarhi ka vukhongeri bya mina byo sungula ni leswi a ndzi ri karhi ndzi swi dyondza eBibeleni. Ndzi titwe ndzi tshikilelekile onge hiloko vukhongeri bya mina a byi fana ni murhi lowu simuriweke.
A ndzi swi tiva leswaku ndzi kume ntiyiso
Kutani, nuna wa mina wa vumbirhi u sungule ku vabya swinene ivi a fa. Hi nkarhi wolowo, ndzi tshike ntirho wa mina kutani ndzi rhurha eBilbao swa xinkarhana. Juan na Maite na vona va rhurhile. Khombo ra kona, ndzi tshike ku dyondza Bibele. Hambiswiritano, a ndzi swi tiva leswaku ndzi kume ntiyiso. A ndzi wu rivalanga ni siku ni rin’we.
Endzhaku ka malembe ya kwalomu ka 20, loko ndzi ri ni malembe ya 82, Juan na Maite va vuyile eBilbao kutani va ndzi endzela. A ndzi tsake swinene loko ndzi va vona! Ndzi swi xiyile leswaku Yehovha a nga ndzi rivalanga naswona ndzi tlhele ndzi sungula ku dyondza. Juan na Maite a va ndzi lehisela mbilu swinene, tanihi leswi a ndzi tshamela ku vutisa swivutiso leswi fanaka hi ku phindha-phindha. Nkarhi na nkarhi a ndzi lava ku twa switsundzuxo swa Bibele leswaku ndzi ta rivala hi vukhongeri bya mina bya khale. Nakambe a ndzi lava ku hlomiseriwa hi ku helela leswaku ndzi ta kota ku hlamusela vanghana ni ndyangu wa mina ntiyiso wa Bibele.
Siku leri ndzi heteleleke ndzi khuvuriwe ha rona—ndzi ri ni malembe ya 87—a ku ri siku ro tsakisa swinene evuton’wini bya mina. Ku ve ni nkhuvulo eka nhlengeletano leyi a yi khomiwe hi Timbhoni ta Yehovha. Nkulu la nga Mukreste u nyikele nkulumo leyi sekeriweke eBibeleni leyi a yi kongomisiwe ngopfu eka hina lava yaka eku khuvuriweni. Nkulumo yoleyo yi ndzi khumbe lerova ndzi rila. Ndzi yi yingisile, onge hiloko Yehovha a a vulavula na mina hi ku kongoma. Endzhaku ka loko ndzi khuvuriwile, Timbhoni ta madzana ti te eka mina kutani ti fika ti ndzi hoyozela—hambileswi to tala ta tona a ti nga si tshama ti ndzi vona!
NDLELA LEYI NDZI VUYERIWEKE HA YONA:
Minkarhi hinkwayo a ndzi swi tiva leswaku Yesu Kreste i “ndlela.” (Yohane 14:6) Kambe dyondzo ya mina ya Bibele yi endle leswaku ndzi tiva Yehovha, loyi a hi kongomisaka hi ku tirhisa Yesu. Sweswi ndzi kota ku khongela eka Xikwembu tanihi Tata wa mina la rhandzekaka tlhelo Munghana. Ku hlaya buku leyi nge Tshinela Eka Yehovha * swi cince vutomi bya mina. Eku sunguleni ndzi yi hlaye ndzi yi heta hi vusiku byin’we! Swi ndzi tsakisile ku dyondza ndlela leyi Yehovha a nga ni tintswalo ha yona.
Loko ndzi anakanya ndlela leyi ndzi heteke nkarhi wo leha ha yona ndzi ri karhi ndzi lavisisa vukhongeri bya ntiyiso, ndzi ehleketa marito ya Yesu lama nge: “Hambetani mi kombela, kutani mi ta nyikiwa; hambetani mi lava, kutani mi ta swi kuma; hambetani mi gongondza, kutani mi ta pfuleriwa.” (Matewu 7:7) Leswi sweswi ndzi kumeke tinhlamulo ta leswi a ku ri khale ndzi swi lava, swi ndzi tisela ntsako lowukulu ku ti avela van’wana.
Hambileswi ndzi nga ni malembe ya 90, ka ha ri ni swilo swo tala leswi ndzi faneleke ndzi swi dyondza hi Yehovha. Nhlangano wun’wana ni wun’wana lowu ndzi yaka eka wona eHolweni ya Mfumo swi fana niloko ndzi ya eka xiendlakalo xo hlawuleka—hikwalaho ka vutivi bya risima lebyi ndzi byi kumaka ni xinghana xa vamakwerhu va mina lava rhandzekaka. Ndzi swi langutele hi mahlo-ngati ku tlhela ndzi va mudyondzisi eParadeyisini leyi tshembisiweke ya laha misaveni. (Nhlavutelo 21:3, 4) Kasi lexi ndzi xi languteleke swinene i ku vona varhandziwa va mina va tlhela va hanya kutani va kuma nkarhi wo dyondzisiwa ntiyiso wa Bibele. (Mintirho 24:15) Ndzi swi langutele hi mahlo-ngati ku va byela hi nyiko ya risima leyi Yehovha a ndzi nyikeke yona eka malembe ya mina ya vudyuhari!
^ ndzim. 15 Yi kandziyisiwe hi Timbhoni ta Yehovha.


text:
Ku Pfuna Vana Va Xikolo Leswaku Va Humelela eThailand
Ku sukela hi December 2012, Timbhoni ta Yehovha ti endle ntirho wo hlawuleka wo pfuna vana va xikolo eThailand leswaku va humelela. Timbhoni ta Yehovha ta 20 ti endzele swikolo swa le Bangkok. Ti tihlanganise ni tinhloko ta swikolo swa kwalaho ivi ti nyika vadyondzisi ni vana va xikolo magazini wa Xalamuka! ya October 2012, lowu nga ni nhlokomhaka leyi nge “U Nga Humelela Njhani eXikolweni?”
Ntirho lowu wu fambe kahle naswona Timbhoni ti wu endle etikweni hinkwaro. Eka lembe ni hafu leri nga landzela, ti ti hlanganise ni swikolo swa 830 naswona ti kume leswaku vana va xikolo ni vadyondzisi a va wu langutele hi mahlongati magazini lowu wa Xalamuka! leswi nga endla leswaku wu tlhela wu kandziyisiwa kanharhu leswaku va ta yi kuma. Eku sunguleni, ku komberiwe 30 000 wa tikopi ta magazini lowu. Hambiswiritano, magazini lowu wu tsakeriwa hi vanhu vo tala lerova ku hetelele ku fambisiwe tikopi ta wona to tlula 650 000.
Vafambisi va swikolo ni vadyondzisi va hatle va swi xiya leswaku Xalamuka! i ya nkoka. Mudyondzisi un’wana u te: “Magazini lowu wu ta pfuna vana va xikolo xa hina leswaku va va ni vuxaka lebyi tiyeke ni mindyangu ya ka vona ni ku va ni tipakani letinene leti va nga ti fikelelaka.” Swikolo swin’wana swi tirhise rungula ra magazini lowu eka tidyondzo ta swona ta nkarhi na nkarhi. Swin’wana swi tirhise magazini lowu etlilasini leswaku vana va titoloveta ku hlaya. Exikolweni xin’wana, swichudeni swi averiwe ku tsala xiviko hi rungula ra magazini lowu naswona leswi tsaleke xiviko hi ndlela ya kahle a swi kuma masagwadi.
Xichudeni xin’wana xa xisati xi tsakisiwe hi xihloko xin’wana lexi nga eka magazini lowu lexi nge “Ku Hlula Xiphiqo Xa Ku Nyuhela Ka Vantshwa.” Xichudeni lexi xi hlamusele leswaku ku nyuhela ngopfu i xiphiqo lexi tolovelekeke naswona vanghana va xona a va swi tsakeli ku vulavula ni vanhu van’wana hi xiphiqo lexi. Xi te: “Ndzi khensa ku kuma xitsundzuxo lexi twisisekaka ni lexi olovaka ku xi tirhisa.”
Vatswari na vona va wu rhandzile magazini lowu. Mutswari un’wana wa xisati u tlangele magazini lowu, lowu a nyikiweke hi Timbhoni tin’wana ta xisati leti n’wi endzeleke ekaya, a ku: “Magazini lowu wu ni tinhla ta nkoka leti nga ta pfuna n’wana wa mina wa nhwanyana leswaku a va xichudeni lexi endlaka nhluvuko exikolweni.”
Nkulukumba Pichai Petratyotin, muvulavuleri wa Timbhoni ta Yehovha eThailand u te: “Magazini wa Xalamuka! wu kombisa vutlhari lebyi nga ni malembe ya magidi byi ri kona eBibeleni, byi pfuna vanhu namuntlha. Timbhoni ta Yehovha ti tshemba leswaku dyondzo i ya nkoka, hikwalaho a hi tsake swinene ku va hi nyike vanhu magazini lowu mahala.”
DYONDZA SWO TALA
U Nga Humelela Njhani eXikolweni?
Dyondzo ya wena yi nga ku vuyerisa. Eswihlokweni leswi swa nxaxamelo hi ta tlhuvutsa magoza ya ntlhanu lama nga ku pfunaka leswaku u humelela.
Xana U Ni Ntirho-kaya Wo Tala Lowu U Faneleke U Wu Endla?
Xana u ehleketa leswaku u ni ntirho-kaya wo tala? I yini lexi nga ku pfunaka?


text:
NDZIMA 2
Xana U Nga Swi Kota Hakunene “Ku Tshinela Eka Xikwembu”?
1, 2. (a) I yini lexi nga twalaka xi ri norho eka vanhu vo tala, kambe Bibele yi hi tiyisekisa ha yini? (b) Hi byihi vunghana lebyikulu lebyi Abrahama a veke na byona, naswona ha yini?
XANA u nga titwa njhani loko Mutumbuluxi wa tilo ni misava a vula leswi ha wena, “Loyi i munghana wa mina”? Eka vo tala wolowo i norho. Xana munhu wa nyama a nga xi endla njhani xinghana na Yehovha Xikwembu? Bibele ya hi tiyisekisa leswaku hakunene hi nga va ni vunghana ni Xikwembu.
2 Abrahama wa khale hi wun’wana wa vanhu lava veke ni vunghana byo tano. Yehovha u vulavule hi kokwana-xinguwe yoloye tanihi “nakulorhi.” (Esaya 41:8) Ina, Yehovha a a languta Abrahama tanihi munghana wakwe. Abrahama u ve ni vunghana byebyo lebyikulu hikuva a a “ve[ke] ripfumelo eka Yehovha.” (Yakobo 2:23) Ninamuntlha, Yehovha u pfule tindlela ta ku ‘tihlanganisa’ ni lava va n’wi tirhelaka hikwalaho ka ku va va n’wi rhandza. (Deteronoma 10:15) Rito rakwe ra khongotela: “Tshinelani eka Xikwembu, kutani xi ta tshinela eka n’wina.” (Yakobo 4:8) Eka marito lawa, hi kuma xirhambo swin’we ni xitshembiso.
3. Yehovha u hi rhamba leswaku hi endla yini, naswona hi xihi xitshembiso lexi fambisanaka ni xirhambo xexo?
3 Yehovha wa hi rhamba leswaku hi tshinela ekusuhi na yena. U tiyimiserile naswona wa swi lava ku hi kombisa musa leswaku hi va vanghana vakwe. Hi nkarhi lowu fanaka, wa hi tshembisa leswaku loko hi teka magoza ya ku tshinela eka yena, u ta hi amukela. U ta tshinela eka hina. Xisweswo, hi nga kuma nchumu wa risima swinene—ku nga “xinakulobye na Yehovha.” * (Pisalema 25:14) Rito leri nge “xinakulobye” ri ni mongo wa ku bula hi timhaka ta xihundla ni munghana wo hlawuleka.
4. Xana u nga n’wi hlamusela njhani munghana lonkulu, naswona Yehovha u tikombisa njhani a ri munghana yoloye eka lava va tshinelaka eka yena?
4 Xana u ni munghana lonkulu loyi u nga n’wi phofulelaka ta mbilu ya wena? Munghana yoloye hi loyi a khathalaka ha wena. Wa n’wi tshemba, hikuva wa tshembeka. Ntsako wa wena wu va wukulu ngopfu loko u n’wi phofulela tona. Ku ku yingisa kakwe hi ndlela leyi nga ni ntwela-vusiwana ku vevukisa mpingu wa wena. Hambiloko a nga ri kona un’wana loyi a ku twisisaka, yena wa ku twisisa. Hilaha ku fanaka, loko u tshinela eka Xikwembu, u va ni Munghana wo hlawuleka loyi a ku tekaka u ri wa nkoka, loyi a ku khathalelaka swinene naswona a ku twisisaka hi ku helela. (Pisalema 103:14; 1 Petro 5:7) Wa n’wi tshemba hi mbilu hinkwayo, hikuva wa swi tiva leswaku u tshembekile eka lava tshembekeke eka yena. (Pisalema 18:25) Hambiswiritano, hi nga swi kota ku va ni lunghelo ra ku va ni vunghana lebyi ni Xikwembu hikuva xi hi pfulele tindlela.
Yehovha U Pfule Ndlela
5. Xana Yehovha u endle yini leswaku hi swi kota ku tshinela eka yena?
5 Loko ho tshikiwa, hina vadyohi a hi nga ta swi kota ku tshinela eka Xikwembu. (Pisalema 5:4) Muapostola Pawulo u tsarile: “Kambe Xikwembu xi tiyisekisa rirhandzu ra xona n’wini eka hina, hileswi Kreste a hi feleke, loko ha ha ri vadyohi.” (Varhoma 5:8) Ina, Yehovha u hlele leswaku Yesu a “nyikela moya-xiviri wakwe wu va nkutsulo wa lavo tala.” (Matewu 20:28) Ripfumelo ra hina eka gandzelo ra nkutsulo ri endla leswaku hi swi kota ku tshinela eka Xikwembu. Leswi Xikwembu xi nga “sungula xi hi rhandza,” xi veke xisekelo xa leswaku hi va ni vuxaka na xona.—1 Yohane 4:19.
6, 7. (a) Hi swi tivisa ku yini leswaku Yehovha a nga tumbelanga, a hi Xikwembu lexi nga tiviwiki? (b) Xana Yehovha u tipaluxe hi ndlela yihi?
6 Yehovha u teke goza rin’wana: U tipaluxile eka hina. Eka vunghana hambi byi ri byihi, vuxaka lebyi vaka kona byi tiya hi ku n’wi tiva kahle munhu yoloye ni ku tsakela timfanelo ni tindlela takwe. Kutani, loko Yehovha a a ri Xikwembu lexi tumbeleke, lexi nga tiviwiki, a hi nga ta tshinela eka yena. Kambe, a nga titumbeti, u lava leswaku hi n’wi tiva. (Esaya 45:19) Tlhandlakambirhi, leswi a swi hlavutelaka malunghana na yena n’wini, vanhu hinkwavo va nga swi kuma, hambi ku ri vanhu lava hi ku ya hi mimpimanyeto ya misava va tekiwaka va nga ri nchumu.—Matewu 11:25.
7 Xana Yehovha u tipaluxe njhani eka hina? Leswi a swi tumbuluxeke swi hlavutela timfanelo tin’wana ta vumunhu byakwe—vukulu bya matimba yakwe, ku enta ka vutlhari byakwe, ku tala ka rirhandzu rakwe. (Varhoma 1:20) Kambe Yehovha a nga tihlavutelanga ntsena hi leswi a swi tumbuluxeke. Tanihi Muhundziseri Lonkulu wa Rungula, u hi nyike Rito rakwe leri n’wi hlavutelaka, ku nga Bibele.
Ku Vona “Ku Tsakisa Ka Yehovha”
8. Ha yini ku nga vuriwaka leswaku Bibele hi yoxe i vumbhoni bya ndlela leyi Yehovha a hi rhandzaka ha yona?
8 Bibele hi yoxe i vumbhoni bya ndlela leyi Yehovha a hi rhandzaka ha yona. ERitweni rakwe, u tihlavutela hi marito lawa hi ma twisisaka—ku nga vumbhoni bya leswaku a ngo hi rhandza ntsena, kambe u lava nileswaku hi n’wi tiva hi tlhela hi n’wi rhandza. Leswi hi swi hlayaka ebukwini leyi ya risima swi hi pfuna leswaku hi vona “ku tsakisa ka Yehovha Xikwembu” naswona swi hi susumetela leswaku hi lava ku va ekusuhi na yena. (Pisalema 90:17) A hi buleni hi tindlela tin’wana leti tsakisaka leti Yehovha a tihlavutelaka ha tona eRitweni rakwe.
9. Hi swihi swikombiso swin’wana swa swiga leswi kongomeke leswi nga eBibeleni leswi hlavutelaka timfanelo ta Xikwembu?
9 Matsalwa ma tamele swiga swo tala leswi kongomeke leswi hlavutelaka timfanelo ta Xikwembu. Xiya swikombiso swin’wana. “Yehovha u rhandza vululami.” (Pisalema 37:28) Xikwembu xi “tlakukile hi matimba.” (Yobo 37:23) “‘Ndza tshembeka,’ ku vula Yehovha.” (Yeremiya 3:12) “Xi ni mbilu yo tlhariha.” (Yobo 9:4) I “Xikwembu xa tintswalo ni nsovo, [lexi] hlwelaka ku hlundzuka, [lexi] teleke musa wa rirhandzu ni ntiyiso.” (Eksoda 34:6) “Oho Yehovha, u lonene naswona u lunghekele ku rivalela.” (Pisalema 86:5) Naswona, hilaha swi boxiweke ha kona exihlokweni lexi hundzeke, i mfanelo yin’we leyi nga yikulu: “Xikwembu i rirhandzu.” (1 Yohane 4:8) Loko u ri karhi u ehleketa hi timfanelo leti to tsakisa, xana a wu kokeleki eka Xikwembu lexi xi nga pimanisekiki na nchumu?
Bibele ya hi pfuna leswaku hi tshinela ekusuhi na Yehovha
10, 11. (a) Yehovha u katse yini eRitweni rakwe lexi hi pfunaka leswaku hi byi vona kahle vumunhu byakwe? (b) Hi xihi xikombiso xa le Bibeleni lexi nga hi pfunaka leswaku hi vona matimba ya Xikwembu hi mahlo ya miehleketo?
10 Yehovha u hi byele hi timfanelo takwe, naswona hi rirhandzu a tlhela a nghenisa swikombiso swo karhi eRitweni rakwe swa ndlela leyi timfanelo leti a ti tirhiseke ha yona. Marungula ya kona ma hi kombisa vumunhu byakwe kahle. Kutani sweswo swi hi pfuna ku tshinela eka yena. Xiya xikombiso lexi.
11 Ku hlaya leswaku Xikwembu xi ni “ntamu lowukulu,” swi hambanile swinene ni ku hlaya hi ndlela leyi xi kutsuleke Vaisrayele ha yona eLwandle ro Tshwuka, kutani xi khathalela tiko emananga ku ringana malembe ya 40. (Esaya 40:26) Hi mahlo ya miehleketo, u nga ma vona mati ma ri karhi ma pfuleka. U nga ri vona tiko hi mahlo ya miehleketo—kumbexana vanhu va 3 000 000 loko va helerile—ri famba elwandle leri omeke, mati lama tiyeke ma yime ma endla tintshava hala ni hala. (Eksoda 14:21; 15:8) U nga byi vona vumbhoni bya nsirhelelo wa Xikwembu emananga. Mati a ma khuluka ma huma eribyeni. Swakudya leswi fanaka ni tindzoho to basa, swi humelele ehenhla ka misava. (Eksoda 16:31; Tinhlayo 20:11) Laha Yehovha a a nga paluxi ntsena leswaku u ni matimba, kambe nileswaku u ma tirhisela ku pfuna vanhu vakwe. Xana a swi hi chaveleli ku tiva leswaku swikhongelo swa hina swi tlhandlukela eka Xikwembu lexi nga ni matimba lexi nga “vutumbelo ni ntamu wa hina, mpfuno lowu kumekaka hi ku hatlisa hi nkarhi wa maxangu”?—Pisalema 46:1.
12. Xana Yehovha u hi pfuna njhani leswaku hi n’wi “vona” hi ku tirhisa tindlela leti twisisekaka eka hina?
12 Yehovha, loyi a nga moya, u endle swilo swo tala leswaku a hi pfuna leswaku hi n’wi tiva. Hina vanhu, hi vona ntsena swilo leswi vonakaka ematihlweni ya hina, xisweswo a hi swi koti ku vona swilo leswi nga eswivandleni swa moya. Loko Xikwembu a xo tihlamusela eka hina hi marito ya le swivandleni swa moya, a swi ta fana ni loko wena u ringeta ku hlamusela ndlela leyi wena u langutekaka ha yona eka munhu la tswariweke a ri bofu, u n’wi byela hi muvala wa mahlo ya wena kumbe swivati leswi nga enhlongeni ya wena. Ematshan’weni ya sweswo, Yehovha hi tintswalo u hi pfuna leswaku hi n’wi “vona” hi tindlela leti twisisekaka eka hina. Minkarhi yin’wana u tirhisa swigego ni swifananisi, a tifanisa ni swilo leswi hi swi tivaka. U tlhela a hlamusela leswaku u languteka ku fana ni vanhu. *
13. Xana Esaya 40:11 yi endla leswaku hi vona yini hi mahlo ya miehleketo, naswona wena swi ku khumba njhani?
13 Xiya nhlamuselo leyi vulavulaka hi Yehovha eka Esaya 40:11: “U ta risa ntlhambi wa yena ku fana ni murisi. Hi voko ra yena u ta hlengeleta swinyimpfana; u ta swi rhwala exifuveni xa yena.” Laha Yehovha u fanisiwa ni murisi la tlakulaka swinyimpfana hi “voko ra yena.” Marito lawa ma kombisa vuswikoti bya Xikwembu bya ku sirhelela ni ku seketela vanhu vakwe, hambi ku ri lava nga ekhombyeni swinene. Hi nga titwa hi sirhelelekile emavokweni yakwe lama tiyeke, hikuva loko hi tshembeka eka yena, a nge hi fularheli. (Varhoma 8:38, 39) Murisi Lonkulu u rhwala swinyimpfana “exifuveni xa yena”—xiga lexi xi kombetela eka nguvu leyi petsiweke, leyi minkarhi yin’wana murisi a a rhwala xinyimpfana lexi xa ha ku tswariwaka ha yona. Xisweswo ha tiyisekisiwa leswaku Yehovha wa hi rhandza naswona u hi khathalela hi tintswalo. I swa ntumbuluko leswaku hi rhandza ku va ekusuhi na yena.
‘N’wana U Rhandza Ku N’wi Hlavutela’
14. Ha yini ku nga vuriwaka leswaku Yehovha u tihlavutele kahle hi ku tirhisa Yesu?
14 ERitweni rakwe, Yehovha u tihlavutela hi ndlela leyi nga erivaleni hi ku tirhisa N’wana wakwe la rhandzekaka, Yesu. A nga kona loyi a nga yi kombisaka ku antswa ndlela leyi Xikwembu xi ehleketaka ni ku titwa ha yona, kumbe loyi a nga hi paluxelaka Xikwembu hi vuxokoxoko ku tlula hilaha Yesu a endleke hakona. Phela, N’wana yoloye wa mativula a a ri kona etlhelo ka Tata wakwe ku nga si tumbuluxiwa swivumbiwa swin’wana swa moya ni vuako lebyi hi byi vonaka. (Vakolosa 1:15) Yesu a a n’wi tiva kahle Yehovha. Hi yona mhaka leyi a vuleke a ku: “Leswaku N’wana i mani ku hava loyi a swi tivaka handle ka Tatana; ni leswaku Tatana i mani, ku hava loyi a swi tivaka handle ka N’wana, ni loyi N’wana a rhandzaka ku n’wi hlavutela eka yena.” (Luka 10:22) Loko a ri emisaveni tanihi munhu, Yesu u hlavutele Tata wakwe hi tindlela timbirhi ta nkoka.
15, 16. Hi tihi tindlela timbirhi leti Yesu a paluxeke Tata wakwe ha tona?
15 Xo sungula, tidyondzo ta Yesu ta hi pfuna leswaku hi tiva Tata wakwe. Yesu u hlamusela Yehovha hi marito lama fikelelaka timbilu ta hina. Hi xikombiso, loko Yesu a hlamusela Xikwembu lexi nga ni musa lexi tlhelaka xi amukela vadyohi lava hundzukaka, u fanise Yehovha ni tatana la rivalelaka, loyi a tsakeke ngopfu loko a vona n’wana wakwe wa vusopfa a vuya lerova a tsutsuma a ya wela enhan’wini ya n’wana wakwe kutani a n’wi tswontswa hi rirhandzu. (Luka 15:11-24) Yesu u tlhele a hlamusela Yehovha tanihi Xikwembu lexi ‘kokaka’ vanhu va timbilu letinene hikuva xi rhandza un’wana ni un’wana wa vona. (Yohane 6:44) Wa swi vona hambiloko xinyenyana lexitsongo lexi vuriwaka xindzingiri xi wela emisaveni. Yesu u te: “Mi nga chavi: mi ni risima ku tlula swindzingiri swo tala.” (Matewu 10:29, 31) Kunene hi titwa hi kokeleka eka Xikwembu xo tano lexi khathalelaka.
16 Xa vumbirhi, xikombiso xa Yesu xi hi kombisa leswaku Yehovha u njhani. Yesu u tekelele Tata wakwe hi ndlela leyi hetisekeke lerova u vule a ku: “Loyi a ndzi voneke u vone na Tatana.” (Yohane 14:9) Xisweswo, loko hi hlaya Tievhangeli leti vulavulaka hi Yesu—mintlhaveko leyi a a ri na yona ni ndlela leyi a tirhisaneke ni van’wana ha yona—swi fana niloko hi vona Tata wakwe hi byakwe. A yi kona ndlela yin’wana leyi Yehovha a a ta va a ti paluxe ha yona timfanelo takwe hi ndlela leyi nga erivaleni ku tlula leyi. Ha yini?
17. Hlamusela leswi Yehovha a swi endleke leswaku a hi pfuna hi tiva leswaku u njhani.
17 Hi xikombiso: Ehleketa u ri karhi u ringeta ku nyikela nhlamuselo ya rito leri nge, musa. U nga ha ri hlamusela hi marito. Kambe loko wo kombetela eka munhu wo karhi hi ku kongoma loyi a endlaka xiendlo xa musa kutani u ku, “Lexi i xikombiso xa musa,” rito leri nge “musa” ri hlamuseleka kahle naswona ri tlhela ri twisiseka hi ku olova. Yehovha u endle leswi fanaka leswaku a hi pfuna hi n’wi vona leswaku u njhani. U hi nyike xikombiso xa xiviri xa N’wana wakwe a tlhela a tihlamusela hi marito. Timfanelo ta Xikwembu ti vonaka eka swiendlo swa Yesu. Eka Tievhangeli leti vulavulaka ha Yesu, entiyisweni Yehovha u ri, “Ndzi tano.” Xana tirhekhodo leti huhuteriweke ti n’wi hlamusela njhani Yesu loko a ri emisaveni?
18. Xana Yesu u yi kombise njhani mfanelo ya matimba, ya vululami ni ya vutlhari?
18 Yesu u ti kombise kahle timfanelo ta mune letikulu ta Xikwembu. A a ri ni matimba yo tshungula swifo, yo herisa ndlala hambi ku ri rifu. Kambe, ku hambana ni vanhu va vutianakanyi lava tirhisaka matimba ya vona hi ndlela yo biha, a nga tirhisanga matimba yakwe ya ku tshungula leswaku ku pfuneka yena kumbe ku vavisa vanhu van’wana. (Matewu 4:2-4) A a rhandza vululami. A swi fanerile ku va a hlundzuka loko a vona van’wamabindzu lava dyelelaka va ri karhi va dyelela vanhu. (Matewu 21:12, 13) A a nga ri na xihlawuhlawu loko a tirhisana ni vanhu lava nga swisiwana ni lava tshikileriwaka, a a pfuna vanhu volavo leswaku mimoya-xiviri ya vona yi ‘kuma ku phyuphya.’ (Matewu 11:4, 5, 28-30) Tidyondzo ta Yesu a ti kombisa vutlhari lebyikulu ngopfu, naswona a a ‘tlula Solomoni’ hi vutlharhi. (Matewu 12:42) Kambe Yesu a nga kalanga a bombisa vutlhari byakwe. Marito yakwe a ma fikelela timbilu ta vanhu lava nga exiyin’weni xa le hansi, hikuva tidyondzo takwe a ti olova naswona a ti twisiseka.
19, 20. (a) Xana Yesu a a ri xikombiso lexikulu xa rirhandzu hi ndlela yihi? (b) Loko hi ri karhi hi hlaya ni ku anakanyisisa hi xikombiso xa Yesu, xana hi fanele hi tsundzuka yini?
19 Yesu a a ri xikombiso lexikulu xa rirhandzu. Evutirhelini byakwe hinkwabyo, u kombise rirhandzu hi tindlela to tala, leti tin’wana ta tona ku nga nsovo ni ntwela-vusiwana. A a va ni ntwela-vusiwana loko a vona van’wana va xaniseka. Hi ku phindha-phindha, ntwela-vusiwana wakwe a wu n’wi susumetela ku teka goza. (Matewu 14:14) Hambileswi a tshunguleke vavabyi ni ku phamela lava nga ni ndlala, Yesu u kombise ntwela-vusiwana hi ndlela yin’wana ya nkoka swinene. U pfune van’wana leswaku va tiva, va amukela ni ku rhandza ntiyiso malunghana ni Mfumo wa Xikwembu, lowu nga ta tisela vanhu mikateko leyi nga heriki. (Marka 6:34; Luka 4:43) Ku tlula kwalaho, Yesu u kombise rirhandzu ra le mbilwini yakwe hi ku nyikela hi moya-xiviri wakwe hi ku tirhandzela hikwalaho ka vanhu van’wana.—Yohane 15:13.
20 Hikwalaho, a swi hlamarisi leswi vanhu lavakulu ni lavatsongo ni va mindhavuko hinkwayo va titweke va kokeleka eka munhu loyi wa rirhandzu lerikulu. (Marka 10:13-16) Hambiswiritano, loko hi ri karhi hi hlaya ni ku anakanyisisa hi xikombiso xa xiviri xa Yesu, a hi tsundzukeni leswaku eka N’wana loyi, hi vona xikombiso lexi heleleke xa Tata wakwe.—Vaheveru 1:3.
Buku Leyi Nga Hi Pfunaka
21, 22. Xana ku katseka yini eku laveni ka Yehovha, naswona buku leyi yi tamele yini lexi nga ta hi pfuna eku lavisiseni koloko?
21 Yehovha u swi veka erivaleni leswaku u lava hi va ekusuhi na yena, hi ku tihlavutela kahle eRitweni rakwe. Hi nkarhi lowu fanaka, a nga hi sindzisi leswaku hi va ni vuxaka lebyinene na yena. Hi hina hi faneleke hi tiendlela xiboho xo lava Yehovha “loko a ha kumeka.” (Esaya 55:6) Ku lava Yehovha swi katsa ku tiva timfanelo takwe ni tindlela takwe hilaha ti hlavuteriweke hakona eBibeleni. Buku leyi u yi hlayaka sweswi yi endleriwe ku ku pfuna eku laveni loku.
22 U ta swi lemuka leswaku buku leyi yi avanyisiwe hi swiyenge leswi fambisanaka ni timfanelo ta mune ta Yehovha: matimba, vululami, vutlhari ni rirhandzu. Xiyenge ha xin’we xi sungula hi nkatsakanyo wa mfanelo ya kona. Tindzima ti nga ri tingani leti landzelaka ti ta hlamusela vuxokoxoko bya ndlela leyi Yehovha a kombisaka mfanelo yoleyo ha yona. Xiyenge ha xin’we xi tamele ni ndzima leyi kombisaka ndlela leyi Yesu a kombiseke mfanelo yoleyo ha yona swin’we ni ndzima yin’wana leyi kombisaka ndlela leyi hi nga yi kombisaka ha yona evuton’wini bya hina.
23, 24. (a) Hlamusela bokisi ro hlawuleka leri nge “Swivutiso Swo Gayela Ha Swona.” (b) Xana ku anakanyisisa ku nga hi pfuna njhani leswaku hi tshinela eka Xikwembu?
23 Ku sukela eka ndzima leyi, ku ni bokisi ro hlawuleka leri nga ni xihloko lexi nge “Swivutiso Swo Gayela Ha Swona.” Hi xikombiso, vona bokisi leri nga eka tluka 24. Matsalwa wolawo ni swivutiso swa kona a swi endleriwanga ku pfuxeta ndzima leyi u yi hlayaka. Ematshan’weni ya sweswo, xikongomelo xa swona i ku ku pfuna leswaku u gayela hi tinhla ta nkoka ta mhaka leyi u yi hlayaka. Xana u nga ma tirhisa njhani hi ndlela leyi vuyerisaka mabokisi lawa? Languta tsalwa ha rin’we leri kombisiweke, kutani u hlaya tindzimana ta kona hi vukheta. Kutani, tivutise xivutiso lexi fambisanaka ni tsalwa ra kona. Anakanyisisa hi tinhlamulo ta kona. U nga endla ni vulavisisi byin’wana. Tivutise swivutiso swin’wana: ‘Xana rungula leri ri ndzi byela yini hi Yehovha? Xana ri byi khumba njhani vutomi bya mina? Ndzi nga ri tirhisa njhani ku pfuna van’wana?’
24 Ku anakanyisisa ko tano ku nga hi pfuna leswaku hi tshinela ekusuhi na Yehovha. Ha yini? Bibele yi hlanganisa ku anakanyisisa ni mbilu. (Pisalema 19:14) Loko hi anakanyisisa hi ndlela yo tlangela leswi hi swi dyondzaka hi Xikwembu, rungula leri ri fika ri dzika embilwini ya hina yo fanekisela, laha ri fikaka ri khumba ndlela ya hina ya ku anakanya, ri susumeta mintlhaveko ya hina naswona ri hetelela hi ku hi susumetela ku teka goza. Rirhandzu ra hina eka Xikwembu ra kula, naswona rirhandzu rero ri endla leswaku hi lava ku n’wi tsakisa tanihi Munghana wa hina loyi hi n’wi rhandzaka. (1 Yohane 5:3) Leswaku hi nghena evuxakeni byebyo, hi fanele hi tiva timfanelo ta Yehovha ni tindlela takwe. Kambe, a hi rhangeni hi bula hi vumunhu bya Xikwembu lebyi byi hi susumetelaka ku tshinela eka yena—ku nga vukwetsimi bya xona.
^ ndzim. 3 Lexi tsakisaka, rito ra Xiheveru leri hundzuluxeriweke va ku “xinakulobye,” ri tirhisiwe eka Amosi 3:7, leyi vulaka leswaku Yehovha, Hosi leyi Lawulaka, u hlavutela “mhaka ya yena leyi nga xihundla” eka malandza yakwe, u va byela swilo leswi a lavaka ku swi endla swi nga si endleka.
^ ndzim. 12 Hi xikombiso, Bibele yi vulavula hi xikandza xa Xikwembu, matihlo ya xona, tindleve ya xona, nhompfu ya xona, nomu wa xona, mavoko ni milenge ya xona. (Pisalema 18:15; 27:8; 44:3; Esaya 60:13; Matewu 4:4; 1 Petro 3:12) Marito wolawo ya ku fanekisela a ma fanelanga ma tekiwa hi ku kongoma, tanihi leswi hi nga taka hi nga ma teki hi ku kongoma marito lama vulaka leswaku Yehovha i “Ribye” kumbe “xitlhangu.”—Deteronoma 32:4; Pisalema 84:11.
DYONDZA SWO TALA
Xana Hakunene Yehovha Wa Khathala Hi Wena?
Xana swa ku tikela ku tshemba leswaku Xikwembu xi ku teka u ri wa nkoka? Marito ya Yesu lama nga eka Yohane 6:44 ma tiyisekisa leswaku Xikwembu xa khathala hi un’wana ni un’wana.


text:
XIVUTISO 3
Ndzi Nga Vulavula Njhani Ni Vatswari Va Mina?
A WU TA ENDLA YINI?
Ehleketa hi xiyimo lexi: I Ravunharhu nimadyambu. Geoff wa malembe ya 17, u hetile ku endla mintirho yakwe ya le kaya naswona u lunghekele ku wisa! U layita TV kutani a tshama exitulwini xakwe lexi a xi rhandzaka.
Hi nkarhi wolowo, tata wakwe u nghena hi le nyangweni naswona u tikomba a nga tsakanga.
“Geoffrey! Ha yini u tidyela nkarhi hi ku hlalela TV kasi a wu fanele u pfuna makwenu hi ntirho wakwe wa xikolo? A wu si tshama u endla leswi u byeriwaka swona!”
Geoff u n’unun’uta swi twala, a ku: “Se u sungurile.”
Tata wakwe a ku: “U ri yini n’wana ndziwena?”
Geoff u hefemulela ehenhla a languta tata wakwe hi ndlela yo delela a ku: “A ndzi vulanga nchumu.”
Tata wakwe se u hlundzukile. U ri: “U nga vulavuli na mina hi ndlela yoleyo.”
Loko a wu ri Geoff, a wu ta va u yi sivele njhani mholovo leyi?
EHLEKETISISA HI MHAKA LEYI!
Ku vulavurisana ni vatswari va wena swi fana ni ku chayela movha. Loko u kuma ndlela yi pfariwile, u lava yin’wana u ya famba hi yona.
XIKOMBISO:
Nhwanyana la vuriwaka Leah u ri: “Swa ndzi tikela ku vulavula na tatana. Minkarhi yin’wana ndzi vulavula na yena ivi a ku, ‘A wu ku yini?’”
LEAH A NGA HLAWULA EKA MAGOZA LAMANHARHU.
A nga huwelela tata wakwe.
Leah a nga huwelela a ku: “Tatana, mhaka leyi i ya nkoka! Yingisela!”
A nga tshika ku vulavula ni tata wakwe.
Leah a nga namba a tshika ku byela tata wakwe xiphiqo xakwe.
A nga ha tlhela a vulavula hi mhaka leyi hi nkarhi wun’wana.
Leah a nga ha vulavula ni tata wakwe hi ku kongoma endzhaku ka nkarhi kumbe a n’wi tsalela papila a n’wi byela xiphiqo xakwe.
A wu ta khutaza Leah ku hlawula ku endla yini?
XIYA: Tata wa Leah u ehleketa hi mhaka yo karhi naswona a nga swi xiyi leswaku Leah u karhatekile. Loko Leah o hlawula Goza A, swi nga ha endleka tata wakwe a nga swi twisisi leswaku ha yini a n’wi huwelela. Goza leri ri nga ha endla leswaku tata wakwe a nga n’wi yingiseli, naswona sweswo swi ta kombisa leswaku a nga n’wi xiximi tata wakwe. (Vaefesa 6:2) Kutani a swi kanakanisi leswaku goza leri a ri nge pfuni nchumu.
Hambileswi Goza B ri nga ha vonakaka onge ra olova, kambe a hi vutlhari ku ri teka. Ha yini? Leswaku Leah a kota ku langutana ni swiphiqo leswi a nga na swona, u fanele a vulavula ni tata wakwe naswona tata wakwe u fanele a tiva leswaku ku humelela yini evuton’wini bya Leah leswaku a ta kota ku n’wi pfuna. Loko a nga vulavuli a nge wu kumi mpfuno nikatsongo.
Hambiswiritano, eka Goza C, Leah a nga pfumeleli xihinga lexi xi n’wi sivela ku vulavurisana ni tata wakwe. Ku ri na sweswo, u ringeta ku vulavula na yena hi mhaka yoleyo hi nkarhi wun’wana. Loko Leah a hlawula ku tsalela tata wakwe papila, a nga ha titwa a antswa endzhaku ka sweswo.
Ku tsala papila swi nga ha tlhela swi n’wi pfuna leswaku a swi hlamusela kahle leswi a lavaka ku swi byela tata wakwe. Loko tata wakwe a hlaya papila rero, u ta twa leswi Leah a a ringeta ku n’wi byela swona naswona sweswo swi nga ha n’wi pfuna leswaku a swi twisisa kahle swiphiqo swa n’wana wakwe. Hikwalaho, Goza C ri pfuna Leah na tata wakwe. Ku nga khathariseki leswaku u vulavula ni tata wakwe hi ku kongoma kumbe hi papila, goza leri ri fambisana ni xitsundzuxo xa le Bibeleni xo “[lavisisa] swilo leswi endlaka ku rhula.”—Varhoma 14:19.
Hi wahi magoza man’wana lawa Leah a nga ha ma tekaka?
Ringeta ku ehleketa hi goza rin’we kutani u ri tsala laha hansi. Kutani tsala vuyelo lebyi goza rero ri nga ha vaka na byona.
Goza:
Vuyelo:
PAPALATA KU VULAVULA HI NDLELA LEYI NGA TA ENDLA VATSWARI VA WENA VA NGA SWI TWISISI LESWI U SWI VULAKA
Tsundzuka leswaku leswi u swi vuleke ni leswi vatswari va wena va anakanyaka leswaku u vula swona, a hi minkarhi hinkwayo swi fanaka.
HI XIKOMBISO:
Vatswari va wena va ku vutisa leswaku ha yini u tikomba u nga tsakanga. Wena u ri, “A ndzi swi lavi ku vulavula hi mhaka ya kona.”
Kambe vatswari va wena va twa onge u ri: “A ndzi nge mi phofuleli ta le mbilwini ya mina hikuva a ndzi mi tshembi. Ndzi ta byela vanghana va mina xiphiqo lexi ku nga ri n’wina.”
Tianakanye u langutane ni xiphiqo lexikulu kutani mutswari wa wena a vula leswaku u ta ku pfuna. Kambe wena u ri: “U nga karhateki. Ndzi ta swi kota ku tilulamisela xiphiqo lexi.”
Vatswari va wena va nga ha twa onge u ri:
Nhlamulo yo antswa yi nga ha ku:


text:
XALAMUKA! DECEMBER 2013
Xana U Fanele U Tshemba Swiviko Swa Mahungu?
Vanhu vo tala a va swi tshembi leswi va swi hlayaka ni ku swi twa eka mahungu. Twana ndlela leyi u nga amukelaka mavonelo ya van’wana ha yona kambe u va ni vuxiya-xiya.
Ta Rivala
Tinhloko-mhaka ti katsa: Vanhu lava dyondzekeke ngopfu lava endlaka swikombelo swa mintirho, mavabyi ya mahahu, vanhu lava fambaka hi milenge lava talaka ku kavanyeteka ni swin’wana.
Xana U Fanele U Tshemba Swiviko Swa Mahungu?
Twana ndlela leyi u nga swi tivaka ha yona loko leswi u swi hlayaka ni ku swi twa eka mahungu swi tshembeka.
Ku Endzela Tiko Ra Brazil
Xiphemu lexikulu xa tiko-nkulu ra Amerika Dzonga i tiko ra Brazil. Twana hi matimu ni mindhavuko ya le Brazil.
Yesu
Xana Yesu I Xikwembu? Yesu u velekiwe rini? Xana u pfuxiwile eku feni?
Ku Yingisela Hi Ndlela Leyinene
Ku yingiserisisa a ko va xiendlo xo karhi ntsena kambe swi kombisa rirhandzu. Twana ndlela leyi u nga yingiselaka hi ndlela leyinene ha yona.
Phaphatana Ra Mivalavala—Ku Tshuburiwa Ka Mhaka Leyi A Yi Nga Tiviwi
Vanhu va le Britain i khale va ri karhi va xiya phaphatana leri ra mivalavala. Sweswinyana valavisisi va tshubule mhaka leyi a yi nga tiviwi.
Xikombo Xa Tinhloko-mhaka Ta Xalamuka! Xa 2013
Xikombo xa swihloko hinkwaswo leswi kandziyisiweke eka Xalamuka! hi 2013 swi xaxametiwe hi ku ya hi tinhloko-mhaka.
Vuswikoti Bya DNA Byo Hlayisa Rungula Ro Tala
Swi fanerile leswi DNA yi vuriwaka “nchumu wa xiyimo xa le henhla swinene lowu kotaka ku hlayisa rungula ro tala swonghasi.” Twana leswaku ha yini.
Swin'wana Leswi Nga Kona Eka Website Leyi
Ndzi Nga Endla Yini Loko Vanhu Va Ndzi Hleva?
U nga langutana njhani ni ku hleviwa leswaku swi nga ku vangeli gome kumbe swi onha vito?
I Yini Leswi Ndzi Faneleke Ndzi Swi Tiva Hi Ku Rhumelana Swilo Swa Timhaka Ta Masangu?
Xana ku ni munhu la ku sindzisaka ku rhumela swilo swa timhaka ta masangu? Hi byihi vuyelo bya ku rhumelana swilo swa timhaka ta masangu? Xana i mukhuva lowu nga riki na khombo?
Faro A Tlakusa Yosefa
Hetisa ntlango lowu wa xifaniso kutani u kuma leswaku ha yini vamakwavo va Yosefa swi va tikerile ku n’wi tiva.


text:
SWIVUTISO SWA VAHLAYI . . .
Ha Yini Xikwembu Xi Pfumelela Vanhu Lava Nga Ni Matimba Va Tshikilela Lava Nga Riki Na Matimba?
Marungula lama nga eBibeleni ya vulavula hi ku tshikileriwa ka vanhu lava nga riki na matimba hi vanhu lava nga ni matimba. Munhu un’wana loyi a tshikileriweke i Naboti. * Akabu, loyi a veke hosi ya Israyele emalembeni ya 1 000 lama hundzeke, u pfumelele nsati wakwe Yezabele leswaku a dlaya Naboti ni vana vakwe leswaku hosi yi ta teka nsimu yakwe ya vhinya. (1 Tihosi 21:1-16; 2 Tihosi 9:26) Ha yini Xikwembu xi pfumelele ku tirhisiwa ko tano ka matimba hi ndlela yo biha?
‘Xikwembu a xi hembi.’—Tito 1:2
A hi buleni hi xivangelo xin’we xa nkoka: Xikwembu a xi hembi. (Tito 1:2) Xana sweswo swi fambisana njhani ni swiendlo swo homboloka swa ku tshikilela? Eku sunguleni, Xikwembu xi lemukise vanhu leswaku loko va xi xandzukela a va ta fa hikwalaho ka sweswo. Marito ya Xikwembu ma hetisekile, vanhu va hambete va fa ku sukela eka ku xandzuka loku veke kona entangeni wa Edeni. Entiyisweni, rifu ra munhu wo sungula, ri ve kona hikwalaho ka ku tshikilela—loko Kayini a dlaya makwavo wakwe Avele.—Genesa 2:16, 17; 4:8.
Malunghana ni matimu ya vanhu, Rito ra Xikwembu ri ri: ‘Munhu u fuma munhu ku n’wi endla swo biha.’ (Eklesiasta 8:9) Xana marito wolawo ma tikombise ma ri ntiyiso? Yehovha u lemukise tiko ra Israyele, ku nga vanhu vakwe, leswaku tihosi ta vona a ti ta va tshikilela, ti endla leswaku va kombela mpfuno eka Xikwembu. (1 Samuwele 8:11-18) Hambi ku ri Solomoni Hosi yo tlhariha u tshikilele vanhu vakwe hi ku va hakerisa xibalo. (1 Tihosi 11:43; 12:3, 4) Tihosi to homboloka, to tanihi Akabu, ti tshikilele no tlurisa. Xiya: Loko Xikwembu a xi lo sivela swiendlo sweswo hinkwaswo swo tshikilela, xana entiyisweni a xi ta va xi nga endlanga leswaku marito ya xona ma hundzuka mavunwa?
‘Munhu u fuma munhu ku n’wi endla swo biha.’—Eklesiasta 8:9
Tsundzuka leswaku Sathana u vule leswaku vanhu va tirhela Xikwembu ntsena hikwalaho ka swivangelo swa vutianakanyi. (Yobo 1:9, 10; 2:4) Loko Xikwembu a xi lo sirhelela malandza ya xona hinkwawo eka mixaka hinkwayo ya ku tshikilela, xana sweswo a swi nga ta seketela marito lama vuriweke hi Sathana? Nakambe loko Xikwembu a xi lo sirhelela vanhu eka mixaka hinkwayo ya ku tshikilela, xana a ku nga ta va ku ri xona muhembi lonkulu? Loko a xi lo va sirhelela, vanhu vo tala a va ta gimeta hileswaku va nga swi kota ku tifuma hi ndlela leyi humelelaka handle ko pfuniwa hi Xikwembu. Kambe Rito ra Xikwembu ri vula leswi hambaneke—munhu a nga swi koti nikatsongo ku tifuma. (Yeremiya 10:23) Hi lava leswaku Mfumo wa Xikwembu wu ta; hi kona laha ku tshikileriwa ku nga ta hela.
Xana sweswo swi vula leswaku Xikwembu a xi endli nchumu hi ku tshikileriwa ka vanhu? Doo! Xiya swilo swimbirhi leswi xi swi endlaka: Xo sungula, xi paluxa leswaku ku tshikileriwa i yini. Hi xikombiso, Rito ra xona ri paluxa rhengu rin’wana ni rin’wana leri Yezabele a ri endleleke Naboti. Bibele yi ya emahlweni yi paluxa leswaku swiendlo sweswo swo biha swi hlohloteriwa hi mufumi wa matimba loyi a ti fihlaka leswi a nga swona. (Yohane 14:30; 2 Vakorinto 11:14) Bibele yi n’wi paluxa tanihi Sathana Diyavulosi. Hi ku paluxa vuhomboloki ni ku tshikileriwa swin’we ni loyi a swi vangaka, Xikwembu xi hi pfuna leswaku hi papalata vuhomboloki. Xisweswo xi hi sirhelela eka vumundzuku bya hina bya hilaha ku nga heriki.
Xa vumbirhi, Xikwembu xi nyikela ntshembo lowu tiyeke wo herisa ku tshikileriwa. Ndlela leyi xi paluxeke, xi avanyiseke ni ku xupula Akabu na Yezabele—ni vanhu vo tala lava fanaka na vona ha yona—swi hi endla hi tshemba switshembiso swa xona swa leswaku siku rin’wana xi ta xupula vanhu hinkwavo lava endlaka swilo swo biha. (Pisalema 52:1-5) Nakambe Xikwembu xi nyikela ntshembo lowu tiyeke wa leswaku ku nga ri khale xi ta herisa vuhomboloki eka vanhu lava xi rhandzaka. * Xisweswo Naboti wo tshembeka u ta vona nkarhi lowu eka wona yena ni vana vakwe va nga ta hanya hilaha ku nga heriki emisaveni leyi nga paradeyisi leyi ku nga riki na vuhomboloki.—Pisalema 37:34.
^ ndzim. 3 Hlaya xihloko lexi nge “Tekelela Ripfumelo Ra Vona” lexi nga enkandziyisweni lowu.
^ ndzim. 8 Hlaya ndzima 11 ya buku leyi nge Xana Bibele Yi Dyondzisa Yini Hakunene? leyi kandziyisiweke hi Timbhoni ta Yehovha.


text:
Xana U Kona Loyi A Tshameke A Vona Xikwembu?
Nhlamulo ya Bibele
A ku na munhu loyi a tshameke a vona Xikwembu. (Eksoda 33:20; Yohane 1:18; 1 Yohane 4:12) Bibele yi vula leswaku “Xikwembu i Moya” ku nga vutomi lebyi nga voniwiki hi mahlo ya nyama.—Yohane 4:24; 1 Timotiya 1:17.
Xikwembu xi nga voniwa hi tintsumi hikuva i swivumbiwa swa moya. (Matewu 18:10) Ku tlula kwalaho, vanhu van’wana lava faka va ta pfuxeriwa etilweni va ri ni miri wa moya naswona va ta kota ku vona Xikwembu.—Vafilipiya 3:20, 21; 1 Yohane 3:2.
Ndlela yo “vona” Xikwembu sweswi
Hakanyingi Bibele yi vulavula hi ku vona hi ndlela yo fanekisela leswaku yi kombisa ku vonakala. (Esaya 6:10; Yeremiya 5:21; Yohane 9:39-41) Hi ndlela yoleyo, munhu a nga vona Xikwembu sweswi hi ‘mahlo ya mbilu’ hi ku va ni ripfumelo a tiva Xikwembu a tlhela a tlangela timfanelo ta xona. (Vaefesa 1:18) Bibele yi hlamusela leswi u nga swi endleka leswaku u va ni ripfumelo ro tano.
Dyondza hi timfanelo ta Xikwembu to tanihi rirhandzu, ku hanana swin’we ni vutlhari ni matimba eka ntumbuluko wa xona. (Varhoma 1:20) Endzhaku ka loko Yobo wanuna wo tshembeka a tsundzuxiwe hi mintirho ya Xikwembu yo hlamarisa, u titwe onge Xikwembu a xi ri emahlweni ka yena.—Yobo 42:5.
Tiva Xikwembu hi ku dyondza Bibele. Bibele yi hi tiyisekisa yi ku: ‘Loko u lavisisa Xikwembu, xi ta endla leswaku u xi kuma.’—1 Tikronika 28:9; Pisalema 119:2; Yohane 17:3.
Dyondza hi Xikwembu eka vutomi bya Yesu. Leswi Yesu a byi kombiseke kahle vumunhu bya Tata wakwe Yehovha Xikwembu, u vule swi fanerile a ku: “Loyi a ndzi voneke u vone na Tatana.”—Yohane 14:9.
Hanya hi ndlela leyi tsakisaka Xikwembu naswona u vona ndlela leyi xi nga ta angula ha yona. Yesu u te: “Va tsaka lavo tenga embilwini, hikuva va ta vona Xikwembu.” Hilaha swi vuriweke ha kona eku sunguleni, vanhu van’wana lava tsakisaka Xikwembu va ta pfuxeriwa etilweni naswona va ta “vona Xikwembu.”—Matewu 5:8; Pisalema 11:7.
Xana Muxe, Abrahama ni van’wana va vone Xikwembu?
Eka rungula leri swi tikombaka onge Bibele yi vula leswaku vanhu va vone Xikwembu hi ku kongoma, mongo wa kona hileswaku Xikwembu a xi yimeriwa hi ntsumi kumbe xi humelela hi xivono.
Tintsumi.
Eminkarhini ya khale, Xikwembu a xi tirhisa tintsumi tanihi vayimeri va xona leswaku ti ya eka vanhu naswona ti ya vulavula hi vito ra xona. (Pisalema 103:20) Hi xikombiso, Xikwembu xi tshame xi vulavula na Muxe exihlahleni lexi a xi pfurha naswona Bibele yi vula leswaku ‘Muxe u tumbete xikandza xakwe hikuva a a chava ku languta Xikwembu xa ntiyiso.’ (Eksoda 3:4, 6) Muxe a nga vonanga Xikwembu hi ku kongoma, kambe mongo wa mhaka hileswaku u vone “ntsumi ya Yehovha.”—Eksoda 3:2.
Hilaha ku fanaka, loko Bibele yi vula leswaku Xikwembu xi ‘vulavule na Muxe va langutanile,’ swi vula leswaku a xi vulavula na Muxe hi ku ntshunxeka. (Eksoda 4:10, 11; 33:11) Entiyisweni Muxe a nga vonanga xikandza xa Xikwembu kambe rungula ra xona leri a ri kumeke ri “hundzisiwe hi tintsumi.” (Vagalatiya 3:19; Mintirho 7:53) Hambiswiritano, ripfumelo ra Muxe eka Xikwembu a ri tiyile hikuva Bibele yi vula leswaku a “a vona Loyi a nga vonakiki.”—Vaheveru 11:27.
Xikwembu xi vulavule na Abrahama hi ku tirhisa tintsumi hilaha xi endleke ha kona loko xi vulavula na Muxe. Loko u hlaya Bibele u nga anakanyisisi, u nga ha vula leswaku Abrahama u vone Xikwembu hi ku kongoma. (Genesa 18:1, 33) Hambiswiritano, mongo wa mhaka wu kombisa leswaku “vavanuna vanharhu” lava yeke eka Abrahama, entiyisweni a ku ri tintsumi leti rhumeriweke hi Xikwembu. Abrahama u swi xiyile leswaku i vayimeri va Xikwembu naswona u vulavule na vona onge hiloko a vulavula na Yehovha hi ku kongoma.—Genesa 18:2, 3, 22, 32; 19:1.
Swivono.
Nakambe Xikwembu a xi humelela eka vanhu hi swivono emianakanyweni ya munhu. Hi xikombiso, loko Bibele yi vula leswaku Muxe ni Vaisrayele van’wana “va von[e] Xikwembu xa Israyele,” yi vula leswaku va “vone xivono xa Xikwembu xa ntiyiso.” (Eksoda 24:9-11) Hilaha ku fanaka, minkarhi yin’wana Bibele yi vula leswaku vaprofeta va “vone Yehovha.” (Esaya 6:1; Daniyele 7:9; Amosi 9:1) Eka rungula rin’wana ni rin’wana leri ku vulavuriweke ha rona laha henhla, mongo wa kona wu kombisa leswaku a va nyikiwe xivono xa Xikwembu ku nga ri ku xi vona hi ku kongoma.—Esaya 1:1; Daniyele 7:2; Amosi 1:1.
DYONDZA SWO TALA
Hi Yihi Dyondzo Leyi Nga Ntiyiso Malunghana Ni Xikwembu?
U anakanya onge Xikwembu xa khathala ha wena? Dyondza hi vumunhu bya xona ni ndlela leyi u nga tshinelaka eka xona ha yona.
Ntumbuluko Wu Hlavutela Xikwembu Lexi Hanyaka
Twana ndlela leyi hi nga pfunaka van’wana ha yona leswaku va twisisa ntiyiso malunghana ni Muvumbi ivi hi nkarhi lowu fanaka hi tiyisa ripfumelo ra hina eka yena.
Swivono Leswi Vulavulaka Hi Lava Tshamaka eTilweni
I yini leswi Matsalwa ma swi vulaka hi Yehovha Xikwembu, Yesu Kreste ni hi tintsumi to tshembaka?


text:
Mintsombano Yo Hlawuleka Ya Timbhoni Ta Yehovha Leyi Khomiweke eMatikweni Ya Nkombo
Sweswinyana Timbhoni ta Yehovha ti khome mintsombano yo hlawuleka eBrazil, Costa Rica, Hong Kong, Ireland, Israel, New Zealand ni le Sweden. Wo sungula wu khomeriwe eSweden hi July 2012 naswona yinharhu yo hetelela yi khomeriwe eCosta Rica ni le New Zealand hi January 2013.
Ku fana ni mintsombano yin’wana ya masiku manharhu leyi khomiwaka lembe ni lembe leyi hi yi hlelaka, mintsombano leyi yo hlawuleka yi va ni tinkulumo leti sekeriweke eBibeleni, minkombiso ni tidrama.
Timbhoni tin’wana ti rhambiwe ku ya ematikweni mambe leswaku ti ya khoma mintsombano leyi yo hlawuleka. Emahlweni ni le ndzhaku ka mintsombano yoleyo, ti kote ku valanga tiko leri ntsombano wu khomeriweke eka rona tanihi leswi a ku hleriwe tano.
Mbhoni yin’wana leyi yeke entsombanweni lowu a wu khomeriwe eBrazil yi te: “A swi tsakisa swinene ku kombiwa rirhandzu ni malwandla lamakulu hi vamakwerhu. Hi xinkarhana ndzi titwe onge ndzi kume swirho swa ndyangu wa mina.”
Mbhoni yin’wana leyi yeke entsombanweni wo hlawuleka lowu a wu khomeriwe eHong Kong, yi te: “Swi ndzi khumbe mbilu swinene ku vona Timbhoni leti vulavulaka Ximandarin ti ri karhi ti n’wayitela ni ku xiririka mihloti ti khomelele minkandziyiso ya Bibele eswifuveni swa tona leyi a ya ha ku humesiwa.”
Lembe ni lembe, Timbhoni ta Yehovha ti khoma mintsombano emisaveni hinkwayo naswona vanhu va timiliyoni va va kona eka yona.
Mintsombano yi endla leswaku lava nga kona va vona rirhandzu, ntsako ni ku rhula loku hina Timbhoni hi nga na kona. Sweswo swi vonaka ngopfu emintsombanweni yo hlawuleka kumbe ya matiko. Emintsombanweni yoleyo, Timbhoni leti humaka ematikweni man’wana ta bula ni ku dya swin’we, ti nyikana tinyiko, tinomboro ta tinqingho ni tiadirese, ti teka swifaniso ni ku angarhana hi rirhandzu.
Hilaha swi endlekaka hakona emintsombanweni hinkwayo, lava nga riki Timbhoni ta Yehovha va amukelekile ku va kona.
DYONDZA SWO TALA
Ha Yini Timbhoni ta Yehovha Ti Ya eTinhlengeletanweni Letikulu?
Lembe ni lembe, hi va ni tinhlengeletano tinharhu to hlawuleka. U nga vuyeriwa njhani eka tinhlengeletano leti?


text:
XIHONDZO XO RINDZA 2010-02-01
Xana U Fanele U Pfumela Eka Dyondzo Ya Vunharhu-un’we Leswaku U Va Mukreste?
Swa tika ku yi hlamusela dyondzo leyi. Leswi Bibele yi swi dyondzisaka swa twisiseka naswona swa olova.
Raveka A Tiyimisele Ku Tsakisa Yehovha
Xana Raveka u titwe njhani loko a komberiwe ku va nsati wa Isaka?
Ku Hanyisana Ni Vatswari Va Munghana Wa Wena Wa Vukati
Xana vatswari va wena va tshamela ku nghenelela etimhakeni ta vukati bya wena? Kuma ndlela leyi u nga antswisaka ha yona ni ku papalata ku vanga tshikilelo evukatini bya wena.


text:
1Msana ka ditshiku da Sabbata, se i di mabimbikutxa ka ditshiku do khata ka divhiki, Maria wa Magdhala ni mmwane Maria, va tsute ve ya wona dithuna. 2Se ku txi khata kuzinginikela ka hombe ka mafu, nguko ngelozi ya Mkoma yi ti txhikile ngu nzumani yi ta wumbuluta dirigwi, yi khalahatsha txitimwi ka dona. 3Khohe ya yona yi ti khetima nga kukeluka ka nzuma, se tinguwo ta yona ti ti basile kufana ni hunguva. 4Se vawoneleti, ngu ku yi thava va to dhuka va txi tsotsowolo nga va to fa. 5Aniko ngelozi yi to womba ka vavasikati yi txi: “Mi nga thaveni txilo, na ti ziva ti to mi lava Jesu, awuwa a nga ti bethetwe ha txihambanoni. 6Ene kha nga ho hawa, nguko a wukile nga ti a nga wombisa tona. Ngonani mi ta wona wukhalo wu a nga ti vekilwe ka wona. 7Kambe tsulani ngu kukuluveta mi ya gela vagondiswa vakwe, mi txi khanu: ‘Ene a wukile ngu ka vofa, kambe a na mi thangela kuya Galileya. Mi na ya mu wonela kona.’ Ngu toneto ni nga txi lava ku mi gela.” 8Se vona va di khukhile ha diyivani ngu kukuluveta, na va di tate ngu kuthava ni litsako la hombe, va to tutuma ve ya zivisa vagondiswa vakwe. 9Konako Jesu a to huma e va txingameta, a txi khene kwawe: “Xeweni!” Vona va to tshuketa hafuhi kwakwe, ve mu demberela milenge yakwe, ve mu khizamela. 10Jesu a to va gela a txi khene: “Mi nga thaveni txilo, tsulani mi ya gela vanathu ti to ve tsula Galileya, va na ya ni wonela kona.” 11Ngako vona va txi tsula, vamwane vawoneleti va to ya didhoropani, va txi ya zivisa vaphaxeli va hombe totshe ti ti nga humelela. 12Se ngako vaphaxeli va hombe va di sengeletani ni madhota a ditiko, ve maha navo txikungo, va to xavelela masotxhwa ngu male ya yingi ngutu, 13va txi va gela ku khona: “Wombani ku khanu vagondiswa vakwe va to ta ni wusiku, anu mi di otete, va ta mu pa. 14Ngako ti txi hoka tiya tinzeveni ka mfumeli, hi na ya m'kholwisa, hi txi mi vhikela.” 15Vona va to teka male ve mahisa tonti va nga leletiswa tona. Se mawombelo awa ma to hangalaka hagari ka Vajudha, ti wombiswa toneto kala ni nyamsi. 16Vagondiswa va digumi ni mmweyo va to tsula Galileya, va txi ya mmangoni hawa Jesu a nga va leleta kona. 17Mbimo yi va nga mu wona, va to mu khizamela, aniko vamwane ve khata kukanakana. 18Jesu a to tshuketa hafuhi, a txi khene kwawe: “Ni ningilwe mtamo wotshe nzumani ni ha mafuni: 19Ngu toneto tsulani mi txi ya phindula vamatiko votshe ve maha vagondiswa vangu, mi va bhabhatisa ngu ditina da Tate ni da Mwanana ni da Moya wo Sawuleka, 20mi txi va gondisa kuvekisa totshe tiya ni nga mi leleta tona. Se wonani, ni ni nanu yotshe mbimo kala kugumani ka mafu.”
Copyright
Learn More


text:
1Konako ni to wona nzuma ya yiphya ni mafu a maphya, nguko nzuma yo khata ni mafu o khata si ti fuvile ni linene li si swi li di ho. 2Sekoko, ni woni didhoropa do sawuleka, Jerusalema wamphya, a nga txi relela ngu nzumani, a txi khukhela ka Txizimu, didhoropa do tshurisa ku nga wamsikati wu a nga bombiselwa mkatawe. 3Se ni engisile kambe dimwane dipswi da hombe di nga pfala di txi khukhela ka txikhalo txa wukoma di txi: “Ndide ditenda da Txizimu di ku hagari ka vathu! Txona txi na aka hagari kwawe, vona va na va i di vathu va txona; se txona Txizimu txipune txi na va txi di navo, txi maha Txizimu txawe. 4Txona txi na bahulela yotshe mirongo tikhoheni kwawe; kha ku nambi swa ku txi maneka kambe lifo, hambi kudila, hambi tihuwa, hambi kupandiseka, nguko so khata si pindile.” 5Senikoko, awule a nga ti maneka a di khalahatshile ha txikhaloni ka wukoma, a ti khene: “Wonani: Sotshe na si hindula si txi maha sa siphya.” Se a to engeta a txi: “Bhala, nguko mapswi awa ngo thembeka ni a ditshuri.” 6A to engeta kambe a txi: “Ona mapswi awa ma tatisekile. Ani ngani Alfa ni Omega, ngani Makhato ni Magwito; ka wu a ku ni ditora ni na mu ninga mahala mati a txisima txa wutomi. 7Awu a no xula a na amukela thomba yiya, se ani ni na va Txizimu txakwe, ene a na va mwanana wangu. 8Kambe ka va va dizowa, vo mbi kholwa, vo dhunda manyala, va dayi va vathu, magelegele, va matiloti ni votshe va lumbeti, vakhozeli va si i ku singa Txizimu, ni ka votshe va makuhu, txiavelo txawe ngu kuvinzwa txizivani ka mndilo wo tura ngu txivavula, i ku lona lifo la wumbidi.” 9Msana keto, yimweyo ka tingelozi ta mtxhanu ni timbidi, ti nga ti ni magombe a mtxhanu ni mambidi, ma di tate ngu mtxhanu wa mitungu ni yimbidi yo gwitisa, yi to ni tela yi ta ni gela yi txi: “Ngono ni ta ku komba txivutwa, msikati wa Txinvutana!” 10Ngelozi yi to ni teka ngu moya yi ni yisa txitimwi ka mmango wo lapha, yi ni komba didhoropa do sawuleka da Jerusalema, adi di nga txi relela ngu nzumani, di txi ta ngu ka Txizimu. 11Di ti ni kuphatima ka wudhumo wa Txizimu. Kuphatima ka dona ku txi fana ni ka dirigwi da lisima ngutu, kufana ni dirigwi da Jasperi do basa, nga kristali. 12Di ti ni diguma da hombe do lapha, da digumi da sike ni simbidi, si wonelelwako ngu digumi da tingelozi ni timbidi; txitimwi ka sona sike sile, ku ti bhatwe matina a digumi da tixaka ni timbidi ta vanana va Israyeli. 13Wutxani ku ti ni sike siraru; Wuphemba ku ti ni sike siraru, Wulambwe ku ti ni sike siraru, Wuswaditambo ku ti ni sike siraru. 14Diguma da didhoropa di ti ni digumi da makhato a kuaka ni mambidi, ni txitimwi ka ona ku ti ni matina a digumi ni mambidi, a Vapostoli va Digumi ni vambidi va Txinvutana. 15Ngelozi yi yi nga txi wombawomba ni nani yi ti ni ndonga ya nzalama kasi kupima ngu yona didhoropa, ni matimba a dona ni diguma da dona. 16Didhoropa di ti ni mune wa makhona: Kulapha ka dona ku titi fana ni kuanama ka dona. Konako ngelozi yi to pima didhoropa ngu ndonga: Di ti ni dizana da mazana ni makumambidi a mazana a maestadiyo (12.000). Kulapha, kudemba ni kuanama ka fana. 17Ngelozi yi to pima ni dona diguma: Di ti ni madingo a dizana ni mune wa makumi ni mune, (144) i ku mapimelo a vathu, yi nga ti pima ngu ona ngelozi. 18Diguma di mahilwe ngu dirigwi di dhanwako ku, i jasperi se didhoropa di mahilwe ngu nzalama ya lisima, yo fana ni dibono do basa. 19Makhato a kuaka a diguma da didhoropa, ma tshurisilwe ngu totshe tixaka ta marigwi a lisima: Makhato a kuaka o khata nga jasperi; a wumbidi nga safira; a wuraru nga kalkedoniya, a wumune nga esmeralida; 20a wutxhanu nga sardonika; a wutxhanu ni dimwedo nga kornalina; a wutxhanu ni mambidi nga krizolito; a wutxhanu ni mararu nga bherilo; a wutxhanu ni mune topazio; a wugumi nga krizoprazo, a wugumi ni dimwedo nga jakinta; a wugumi ni mambidi nga ametista. 21Matimba a digumi ni mambidi i digumi da tidhayimana ni timbidi. Ditimba ni ditimba di mahilwe ngu dhayimana yimweyo. Mtendela wa didhoropa wu mahilwe ngu nzalama ya lisima, nga dibono do wonekela. 22Kha na wona dithepele ni dadimwedo didhoropani, nguko Mkoma Txizimu txa mtamo wotshe ngu ngene i ku dithepele da kona, kumweko ni Txinvutana. 23Didhoropa kha di lavi kuwoninga ka ditambo, hambi ka ntxima, nguko dona di woningwa ngu wudhumo wa Txizimu, ani dilambu da kona ngu Txinvutana. 24Mifumo yi na tsimbila yi txi woningwa ngu liwoningo la didhoropa diya, ni vafumeli va mafu va na neha ka dona tithomba ta vona; 25matimba a dona kha ma na mbi thuka me sekwa ni mitshikari- nguko aho kha ku nambi va ni wusiku- 26Va na di wuyisela wudhumo ni tithomba ta mifumo yotshe. 27Ka dona kha ku nambi thuka ku txi wulela ni txihi txilo txa nzambwa, hambi va va mahako to nyenyeza ni vamakuhu. Va na wulela tsena avale va nga bhalwa dibhukuni ka wutomi wa Txinvutana.
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Vatesalonika 5:1-28
5 Kutani loko ku ri ta minkarhi ni ta tinguva,+ vamakwerhu, a mi lavi ku tsaleriwa nchumu.2 Hikuva n’wina mi swi tiva kahle swinene leswaku siku+ ra Yehovha ri ta kukotisa khamba nivusiku.+3 Loko va+ ku: “Ku rhula+ ni nsirhelelo,” kutani ndzoviso+ wa xitshuketa wu ta va wela hi xihatla kukotisa xitlhavi xa maxangu eka wansati+ la tikeke; naswona a va nge baleki+ nikatsongo.4 Kambe n’wina, vamakwerhu, a mi le munyameni,+ lerova siku rero a ri nge mi jumi hilaha ri jumaka makhamba+ hakona,5 hikuva hinkwenu mi vana va ku vonakala+ ni vana va nhlikanhi.+ A hi va vusiku kumbe munyama.+6 Hikwalaho, hi nga etleli+ ku fana ni lavan’wana hinkwavo lava etlelaka,+ kambe a hi hitekeni+ hi hlayisa mianakanyo+ ya hina leyi hlutekeke.7 Hikuva lava etlelaka+ va tolovele ku etlela nivusiku,+ ni lava dakwaka va tala ku dakwa nivusiku.8 Kambe loko ku ri hina va nhlikanhi, a hi hlayiseni mianakanyo ya hina leyi hlutekeke naswona hi vehela xisirhelelo+ xa xifuva xa ripfumelo+ ni rirhandzu, ntshembo wa ku ponisiwa+ wu va xihuku+ xa hina;9 hikuva Xikwembu a xi hi avelanga vukarhi,+ kambe xi hi avele ku kuma ku ponisiwa+ hi Hosi ya hina Yesu Kreste.+10 U hi ferile,+ leswaku hi ta hanya swin’we na yena,+ ku nga khathariseki leswaku ha hiteka kumbe hi etlele.11 Hikokwalaho hambetani mi chavelelana, mi akana,+ hilaha entiyisweni mi endlaka+ hakona.12 Kutani ha mi kombela, vamakwerhu, leswaku mi xixima lava tirhaka hi matimba exikarhi ka n’wina, lava va mi ungamelaka+ eHosini, lava va mi tsundzuxaka;13 ni ku va nyika xichavo lexi tlulaka ngopfu lexi tolovelekeke hi rirhandzu hikwalaho ka ntirho+ wa vona. Vanani ni ku rhula un’wana eka un’wana.+14 Hi hala tlhelo, ha mi khongotela, vamakwerhu, tsundzuxani lava nga hlelekangiki,+ vulavulani hi ku chavelela eka mimoya-xiviri leyi karhatekeke,+ seketelani lava tsaneke, vanani ni mbilu yo leha+ eka hinkwavo.15 Tiyisekani leswaku ku nga vi na munhu la tlheriselaka swo biha hi swo biha eka van’wana,+ kambe minkarhi hinkwayo mi lavisisa leswi nga swinene exikarhi ka n’wina ni le ka vanhu van’wana hinkwavo.+16 Tsakani+ minkarhi hinkwayo.17 Khongelani minkarhi+ hinkwayo.18 Nkhensani+ mayelana ni hinkwaswo. Hikuva leswi i ku rhandza ka Xikwembu evun’weni na Kreste Yesu malunghana na n’wina.19 Mi nga wu timi ndzilo wa moya.+20 Mi nga ku hlekuli+ ku profeta.21 Tiyisekani hi swilo+ hinkwaswo; khomelelani swi tiya eka leswinene.+22 Papalatani mixaka hinkwayo ya vuhomboloki.+23 Onge xona Xikwembu xa ku rhula+ xi nga mi kwetsimisa hi ku helela.+ Onge moya ni moya-xiviri ni miri wa n’wina vamakwerhu swi nga hlayisiwa swi hanyile etimhakeni hinkwato hi mukhuva lowu pfumalaka xisandzu eka vukona bya Hosi ya hina Yesu Kreste.+24 Loyi a mi vitanaka wa tshembeka, naswona u ta tlhela a swi endla.25 Vamakwerhu, hambetani mi hi khongelela.+26 Xewetani vamakwerhu hinkwavo hi ku ntswontswa+ ko kwetsima.27 Ndzi mi lerisa swinene hi Hosi leswaku papila leri ri hlayeriwa vamakwerhu+ hinkwavo.28 Musa lowu nga faneriwiki+ wa Hosi ya hina Yesu Kreste a wu ve na n’wina.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Nehemiya 6:1-19
6 Hi ku hatlisa loko ku byeriwe Sanibalati+ na Tobiya+ na Gexemi+ lowa Muarabiya+ ni valala va hina hinkwavo leswaku ndzi pfuxe rirhangu+ nileswaku a ku siyiwanga vangwa eka rona (hambileswi ku fikela enkarhini wolowo a ndzi nga si yimisa tinyangwa+ evunghenweni),+2 xikan’we-kan’we Sanibalati na Gexemi va rhumela rito eka mina, va ku: “Tana, a hi hlangane+ eswimitanini swa rivala ra Ono hi nkarhi lowu hi nga ta wu veka.”+ Kambe a va boha makungu ya ku ndzi endla swo biha.+3 Hiloko ndzi rhumela varhumiwa eka vona,+ ndzi ku: “Ndzi endla ntirho lowukulu,+ a ndzi swi koti ku rhelela. Ha yini ntirho wu fanele wu yima mina ndzi suka ndzi rhelela ndzi ta eka n’wina?”+4 Hambiswiritano, va ndzi rhumele rito leri fanaka ka mune, kambe ndzi hambete ndzi va hlamula hi rito leri fanaka.5 Eku heteleleni Sanibalati+ a rhumela mutirhi wakwe eka mina hi rito leri fanaka ra vuntlhanu, a khome papila leri pfulekeke.6 Eka rona a ku tsariwe va ku: “Swi twiwe hi matiko, na Gexemi+ wa swi vula, leswaku wena ni Vayuda mi kunguhata ku xandzuka.+ Hi yona mhaka leyi mi akaka rirhangu; naswona wena u hundzuka hosi eka vona,+ hi ku landza marito lawa.7 Naswona mi veke vaprofeta leswaku va huwelela malunghana na wena eYerusalema hinkwawo va ku, ‘Ku ni hosi eYuda!’ Swilo swo fana ni leswi swi ta byeriwa hosi. Xisweswo tana sweswi, a hi kanerisane.”+8 Hambiswiritano, ndzi rhumele rito eka yena, ndzi ku: “Swilo leswi u swi vulaka a swi endliwanga,+ kambe u tisungulela swona embilwini ya wena.”+9 Hikuva hinkwavo ka vona a va ringeta ku hi chavisa, va ku: “Mavoko+ ya vona ma ta tsana kutani ntirho a wu nge endliwi.” Kambe, tiyisa mavoko ya mina sweswi.+10 Mina ndzi nghene endlwini ya Xemaya n’wana wa Delaya, n’wana wa Mehetabele loko a pfaleriwile.+ Kutani a ku: “A hi hlangane endlwini ya Xikwembu xa ntiyiso hi nkarhi lowu hi nga ta twanana+ ha wona, endzeni ka tempele,+ a hi pfale tinyangwa ta tempele; hikuva va tela ku ku dlaya, va ta ta nivusiku+ va ta ku dlaya.”11 Kambe mina ndzi te: “Xana munhu wo fana na mina a nga baleka?+ Xana i mani munhu la fanaka na mina la nga nghenaka etempeleni kutani a hanya?+ A ndzi nge ngheni!”12 Xisweswo ndzi swi kambisisile, kutani a ku nga ri Xikwembu+ lexi n’wi rhumeke, kambe a a vule+ vuprofeta lebyi byi kanetanaka na mina, hikwalaho ka leswi Tobiya na Sanibalati+ va n’wi tholeke.+13 Hikuva u tholeriwe+ sweswo leswaku ndzi chava,+ ndzi endla hi ndlela yoleyo, kunene ndzi ta dyoha,+ kunene ndhuma+ yo biha yi ta va eka vona leswaku va ndzi rhukana.+14 Oho Xikwembu xanga, tsundzuka+ Tobiya+ na Sanibalati, hi ku landza swiendlo leswi swa un’wana ni un’wana, na Nowadiya lowa muprofeta wa xisati+ ni vaprofeta hinkwavo lava a va ya emahlweni va ringeta ku ndzi chavisa.15 Hi ku famba ka nkarhi rirhangu+ ri hela hi siku ra vu-25 ra Elulu, hi masiku ya 52.16 Hi ku hatlisa loko valala+ va hina hinkwavo va swi twa, ni matiko hinkwawo lawa ma hi rhendzeleke ma swi vona, xikan’we-kan’we ma wela ehansi hi mahlo ya wona, hiloko ma swi tiva leswaku ntirho lowu a hi wu endla a wu huma eka Xikwembu+ xa hina.17 Nakambe emasikwini wolawo vanhu va xiyimo xa le henhla+ va Yuda a va tsala mapapila yo tala lawa a ma ya eka Tobiya+ ni ya Tobiya lawa a ma fika eka vona.18 Phela vo tala eYuda a va n’wi hlambanyerile, hikuva a a ri mukon’wana wa Xekaniya n’wana wa Arha;+ Yehohanani n’wana wakwe yena u teke n’wana wa Mexulama+ n’wana wa Berakiya.19 Nakambe, a va tshamela ku ndzi byela swilo leswinene ha yena.+ A va tshamela ku teka marito ya mina va ma yisa eka yena. Ku ni mapapila lawa Tobiya a ma rhumeleke leswaku a ndzi chavisa.+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tipisalema 20:1-9
Eka mufambisi. Miloti ya Davhida.20 Onge Yehovha a nga ku hlamula hi siku ra maxangu.+Onge vito ra Xikwembu xa Yakobe ri nga ku sirhelela.+2 Onge a nga rhumela mpfuno wa wena wu huma endhawini+ yo kwetsima,A ku seketela u huma eSiyoni.+3 Onge a nga tsundzuka magandzelo ya wena hinkwawo lama nga nyiko,+Onge a nga amukela gandzelo ra wena ro hisiwa ri ri leri noneke.+Se′lah.4 Onge a nga ku nyika hi ku ya hi mbilu+ ya wena,Naswona onge a nga hetisisa swikongomelo swa wena hinkwaswo.+5 Hi ta huwelela hi ku tsaka hikwalaho ka ku ponisa+ ka wena,Hi ta tlakusa mijeko ya hina hi vito ra Xikwembu xa hina.+Onge Yehovha a nga hetisisa swikombelo+ swa wena hinkwaswo.6 Sweswi ndza swi tiva leswaku kunene Yehovha u ponisa mutotiwa wakwe.+U n’wi hlamula a ri ematilweni+ yakwe yo kwetsimaHi swiendlo swo ponisa swa matimba, swa voko rakwe ra xinene.+7 Van’wana va vulavula malunghana ni makalichi, van’wana va vulavula malunghana ni tihanci,+Kambe loko ku ri hina, hi ta vulavula malunghana ni vito ra Yehovha Xikwembu xa hina.+8 Vona volavo va tshovekile, va wa;+Kambe loko ku ri hina, hi pfukile, leswaku hi ta vuyisiwa.+9 Oho Yehovha, ponisa hosi!+U ta hi hlamula hi siku leri hi nga ta vitana ha rona.+


text:
Dyondzo 61: Davhida A Endliwa Hosi
Sawulo u tlhele a ringeta ku khoma Davhida. U teka masocha yakwe ya 3 000 a ya lava Davhida. Loko Davhida a swi twa, u rhume tinhlori ti ya lava laha Sawulo ni vavanuna lava a a ri na vona va goveke kona vusiku byebyo. Hiloko Davhida a vutisa vavanuna lava a a ri na vona a ku: ‘I mani la nga ta famba na mina enxaxeni wa Sawulo?’
Abixayi u hlamule a ku: ‘Hi mina.’ Abixayi i n’wana wa sesi wa Davhida, la vuriwaka Seruya. Loko Sawulo ni vavanuna vakwe va ha etlele, Davhida na Abixayi va nyandlamele va nghena enxaxeni. Va teke tlhari ra Sawulo ni gula ra yena ra mati, leswi a swi ri ekusuhi ni nhloko ya Sawulo. A ku na loyi a va voneke kumbe a va tweke tanihi leswi hinkwavo a va file hi vurhongo.
Hi luya Davhida na Abixayi. Va balekile, naswona va hlayisekile ehenhla ka xintshabyana. Davhida u huwelele ndhuna ya nyimpi ya Israyele, a ku: ‘Abinere, ha yini u nga sirheleli n’wini wa wena, ku nga hosi? Languta! Ri kwihi tlhari ra yona ni gula ra yona ra mati?’
Hiloko Sawulo a pfuka. U twe rito ra Davhida, kutani a vutisa a ku: ‘Xana hi wena Davhida?’ Xana wa va vona Sawulo na Abinere lahaya hansi?
Davhida a hlamula Sawulo a ku: ‘Ina, hosi yanga.’ Kutani Davhida a vutisa a ku: ‘Ha yini u lava ku ndzi khoma? Xana ndzi dyohe yini? Hi leri tlhari ra wena, Wee hosi. Rhuma un’wana wa vavanuna lava nga na wena a ta ri teka.’
Sawulo u te: ‘Ndzi dyohile. Ndzi endle vuphukuphuku.’ Hiloko Davhida a tifambela, Sawulo na yena a tlhelela ekaya. Kambe Davhida a ku: ‘Siku rin’wana Sawulo u ta ndzi dlaya. Ndzi fanele ndzi balekela etikweni ra Vafilisita.’ Kutani a endla tano. Davhida u xise Vafilisita a endla onge se a a yima na vona.
Endzhakunyana Vafilisita va tlhandluke va ya lwa ni Vaisrayele. Sawulo na Yonathani va dlawa enyimpini ya kona. Leswi swi twise Davhida ku vava lokukulu, kutani u tsale risimu ro nandziha, a yimbelela a ku: ‘Ndzi karhatekile hikwalaho ka wena, makwerhu Yonathani. A ndzi ku rhandza ngopfu!’
Endzhaku ka sweswo Davhida u tlhelele eIsrayele emutini wa Hebroni. Ku ve ni nyimpi exikarhi ka vavanuna lava hlawuleke Ixi-boxeti n’wana Sawulo leswaku a va hosi ni lava a va lava leswaku Davhida a va hosi. Eku heteleleni lava hlawuleke Davhida va hlurile. Davhida a a ri ni malembe ya 30 loko a va hosi. U fume eHebroni ku ringana malembe ya nkombo ni hafu. Vana va yena van’wana a ku ri Aminoni, Absalomu na Adoniya.
Ku fike nkarhi lowu Davhida ni vavanuna lava a va ri na yena va fambeke va ya hlasela muti wo saseka wa Yerusalema. Yowabu n’wana un’wana wa Seruya sesi wa Davhida a a rhangela enyimpini yoleyo. Kutani Davhida u hakele Yowabu hi ku n’wi endla ndhuna ya nyimpi yakwe. Hiloko Davhida a sungula ku fuma emutini wa Yerusalema.
1 Samuwele 26:1-25; 27:1-7; 31:1-6; 2 Samuwele 1:26; 3:1-21; 5:1-10; 1 Tikronika 11:1-9.
Swivutiso
- Xana Davhida na Abixayi va endle yini loko Sawulo a ha etlele enxaxeni wa yena?
- I swivutiso swihi leswi Davhida a swi vutiseke Sawulo?
- Davhida u ye kwihi loko a hambana na Sawulo?
- I yini lexi twiseke Davhida ku vava swinene lerova a tsala risimu ro saseka?
- Davhida a a ri ni malembe mangani loko a vekiwa ku va hosi eHebroni, naswona i vamani mavito ya vana va yena van’wana?
- Xana Davhida u tlhele a va hosi kwihi?
Swivutiso swo engetela
- Hlaya 1 Samuwele 26:1-25.
Marito ya Davhida lama tsariweke eka 1 Samuwele 26:11 ma kombisa langutelo rihi malunghana ni nkongomiso wa Xikwembu?
Loko hi endla matshalatshala yo kombisa tintswalo eka van’wana kambe va nga kombisi ku tlangela, xana marito ya Davhida lama kumekaka eka 1 Samuwele 26:23 ma nga hi pfuna njhani leswaku hi tshama hi ri ni langutelo lerinene?
- Hlaya 2 Samuwele 1:26.
Xana Vakreste namuntlha va nga ri hlakulela njhani “rirhandzu ro enta” leri Davhida na Yonathani a va ri na rona?
- Hlaya 2 Samuwele 5:1-10.
Xana Davhida u fume malembe mangani, naswona nkarhi wa ku fuma ka yena a wu avanyisiwe njhani?
I mani la endleke leswaku Davhida a va munhu wo xiximeka, naswona leswi swi tirha njhani tanihi xitsundzuxo eka hina namuntlha?
DYONDZA SWO TALA
Davhida A A Nga Chavi
Hlaya rungula leri ro tsakisa ra Bibele u dyondza leswaku ha yini Davhida a a nga chavi.
Vaisrayele Va Kombele Ku Va Ni Hosi
Loko Vaisrayele va kombela ku va ni hosi, Yehovha u hlawule Sawulo. Ha yini Yehovha a sive Hosi Sawulo hi Davhida?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Vaavanyisi 13:1-25
13 Vana va Israyele va tlhela va endla swo biha ematihlweni ya Yehovha,+ lerova Yehovha a va nyiketa evokweni ra Vafilisita+ ku ringana malembe ya 40.2 Hi nkarhi wolowo a ku ri ni munhu un’wana wa Sora+ wa ndyangu wa Vadani,+ vito rakwe a a ri Manowa.+ Nsati wakwe a a ri mhika, a nga si tshama a tswala n’wana.+3 Hi ku famba ka nkarhi, ntsumi ya Yehovha yi humelela eka wansati+ loyi, yi ku eka yena: “Waswivo, sweswi u mhika a wu si tshama u tswala n’wana. Kunene u ta tika, u veleka n’wana wa jaha.+4 Ndzi kombela leswaku sweswi u xiya, u nga tshuki u nwa vhinyo kumbe swakunwa leswi pyopyaka,+ u nga tshuki u dya nchumu lowu nga basangiki.+5 Hikuva waswivo, u ta tika, kunene u ta veleka n’wana wa jaha, rikari ri nga tshuki ri hundza enhlokweni yakwe,+ hikuva loko n’wana a huma ekhwirini,+ u ta va Munaziri+ wa Xikwembu; naswona hi yena la nga ta rhanga emahlweni a ponisa Israyele evokweni ra Vafilisita.”+6 Kutani wansati a famba a ya byela nuna wakwe a ku: “Munhu wa Xikwembu xa ntiyiso a a tile eka mina, naswona xivumbeko xakwe a xi fana ni xivumbeko xa ntsumi ya Xikwembu xa ntiyiso,+ a a chaviseka ngopfu.+ A ndzi n’wi vutisanga lomu a a huma kona, na yena a nga ndzi byelanga vito rakwe.+7 Kambe u ndzi byele a ku, ‘Waswivo! U ta tika, kunene u ta veleka n’wana wa jaha.+ Sweswi u nga tshuki u nwa vhinyo kumbe swakunwa leswi pyopyaka, u nga tshuki u dya nchumu lowu nga tengangiki, hikuva loko n’wana a huma ekhwirini ku fikela esikwini leri a nga ta fa ha rona, u ta va Munaziri wa Xikwembu.’”+8 Kutani Manowa a sungula ku kombela Yehovha a ku: “Ndzi khomele Yehovha.+ Hi kombela munhu wa Xikwembu xa ntiyiso loyi wa ha ku n’wi rhumaka, leswaku a vuya eka hina a ta hi letela+ ndlela leyi hi faneleke hi n’wi khoma ha yona n’wana la nga ta velekiwa.”+9 Hiloko Xikwembu xa ntiyiso xi yingisa rito ra Manowa,+ kutani ntsumi ya Xikwembu xa ntiyiso yi tlhela yi vuya eka wansati loko a ha tshame ensin’wini, Manowa nuna wakwe a a nga ri na yena.10 Hi ku hatlisa wansati a tsutsuma a ya byela nuna+ wakwe a ku eka yena: “Waswivo! Munhu la teke eka mina siku leriyani u humelerile eka mina.”+11 Hiloko Manowa a suka a yima a heleketa nsati wakwe, a fika eka munhu loyi, a ku eka yena: “Xana hi wena munhu la vulavuleke ni wansati loyi?”+ yena a ku: “Hi mina.”12 Kutani Manowa a ku: “Sweswi marito ya wena a ma hetiseke. Xana n’wana loyi u ta hanya hi ndlela yihi naswona ntirho wakwe wu ta va yini?”+13 Hiloko ntsumi ya Yehovha yi ku eka Manowa: “Wansati loyi u fanele a tihlayisa eka hinkwaswo leswi ndzi n’wi byeleke swona.+14 A nga tshuki a dya nchumu lowu humaka emurhini wa vhinyo, naswona a nga tshuki a nwa+ vhinyo kumbe swakunwa leswi pyopyaka, a nga tshuki a dya nchumu wa muxaka wihi ni wihi lowu nga tengangiki.+ A a hlayise hinkwaswo leswi ndzi n’wi leriseke swona.”+15 Sweswi Manowa a ku eka ntsumi ya Yehovha: “Hi kombela ku ku sivela, hi ku lunghiselela ximbutana.”+16 Kambe ntsumi ya Yehovha yi byela Manowa yi ku: “Loko wo ndzi sivela, a ndzi nge xi dyi xinkwa xa wena; kambe loko wo endlela Yehovha gandzelo ro hisiwa,+ u nga ri nyikela.” Phela Manowa a a nga swi tivi leswaku a yi ri ntsumi ya Yehovha.17 Kutani Manowa a ku eka ntsumi ya Yehovha: “Xana vito ra wena u mani,+ leswaku loko rito ra wena ri hetiseka, kunene hi ta ku xixima?”18 Kambe, ntsumi ya Yehovha yi ku eka yena: “Ha yini u vutisa vito ra mina, kasi ra hlamarisa?”19 Kutani Manowa a teka ximbutana ni gandzelo ra mavele, a swi nyikela eka Yehovha ehenhla ka ribye.+ Yena a a endla nchumu lowu hlamarisaka, Manowa ni nsati wakwe va langutile.20 Kuteloko langavi ri tlhandluka ealitarini ri ya etilweni, ntsumi ya Yehovha yi tlhandluka hi langavi ra alitari, Manowa ni nsati wakwe va langutile.+ Xikan’we-kan’we va wela ehansi hi swikandza swa vona.+21 Ntsumi ya Yehovha a ya ha tlhelanga yi humelela eka Manowa ni nsati wakwe. Hi kona Manowa a nga swi tiva leswaku a ku ri ntsumi ya Yehovha.+22 Kutani Manowa a byela nsati wakwe a ku: “Entiyisweni hi ta fa,+ hikuva i Xikwembu lexi hi xi voneke.”+23 Kambe nsati wakwe a ku eka yena: “Loko Yehovha a tsakisiwe hi ku hi dlaya, a a ta va a nga ri amukelanga gandzelo ro hisiwa ni gandzelo ra mavele leri humaka evokweni ra hina,+ a a ta va a nga hi kombanga swilo leswi hinkwaswo, a a ta va a nga hi pfumelelanga leswaku hi twa nchumu wo fana ni lowu, ku fana ni sweswi.”+24 Endzhaku wansati loyi a veleka n’wana wa jaha, a n’wi thya vito ra Samsoni;+ jaha ri ya emahlweni ri kula, Yehovha a hambeta a ri katekisa.+25 Hi ku famba ka nkarhi, moya+ wa Yehovha wu ri susumeta ri ri eMahane-dani+ exikarhi ka Sora+ na Exitawoli.+